CELEX: 32002R1444
Language: el
Date: 2002-07-24 00:00:00
Title: Κανονισμός (ΕΚ) αριθ. 1444/2002 της Επιτροπής, της 24ης Ιουλίου 2002, για τροποποίηση της απόφασης 2000/115/ΕΚ, σχετικά με τους ορισμούς των χαρακτηριστικών, τις εξαιρέσεις και τις περιφέρειες και περιοχές όσον αφορά τις έρευνες για τη διάρθρωση των γεωργικών εκμεταλλεύσεων

Avis juridique important

|

32002R1444

Κανονισμός (ΕΚ) αριθ. 1444/2002 της Επιτροπής, της 24ης Ιουλίου 2002, για τροποποίηση της απόφασης 2000/115/ΕΚ, σχετικά με τους ορισμούς των χαρακτηριστικών, τις εξαιρέσεις και τις περιφέρειες και περιοχές όσον αφορά τις έρευνες για τη διάρθρωση των γεωργικών εκμεταλλεύσεων  

Επίσημη Εφημερίδα αριθ. L 216 της 12/08/2002 σ. 0001 - 0041

Κανονισμός (ΕΚ) αριθ. 1444/2002 της Επιτροπήςτης 24ης Ιουλίου 2002για τροποποίηση της απόφασης 2000/115/ΕΚ, σχετικά με τους ορισμούς των χαρακτηριστικών, τις εξαιρέσεις και τις περιφέρειες και περιοχές όσον αφορά τις έρευνες για τη διάρθρωση των γεωργικών εκμεταλλεύσεωνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 571/88 του Συμβουλίου, της 29ης Φεβρουαρίου 1988, σχετικά με τη διεξαγωγή κοινοτικών ερευνών για τη διάρθρωση των γεωργικών εκμεταλεύσεων(1), όπως τροποποιήθηκε τελευταία από τον κανονισμό (ΕΚ) αριθ. 143/2002 της Επιτροπής(2), και ιδίως το άρθρο 8 παράγραφος 1,Εκτιμώντας τα ακόλουθα:(1) Τα αποτελέσματα των κοινοτικών ερευνών για τη διάρθρωση των γεωργικών εκμεταλλεύσεων, που προβλέπονται από τον κανονισμό (ΕΟΚ) αριθ. 571/88, μπορούν να είναι συνεκτικά σε ολόκληρη την Ευρωπαϊκή Κοινότητα μόνον εάν οι όροι που περιλαμβάνονται στον κατάλογο χαρακτηριστικών νοούνται και χρησιμοποιούνται ομοιόμορφα.(2) Ο κανονισμός (ΕΚ) αριθ. 143/2002 τροποποίησε τον κατάλογο των χαρακτηριστικών της έρευνας εν όψει της οργάνωσης των κοινοτικών ερευνών για τη διάρθρωση των γεωργικών εκμεταλλεύσεων το 2003, το 2005 και το 2007.(3) Στον κατάλογο των χαρακτηριστικών έχουν προστεθεί νέες μεταβλητές, ενώ, λόγω της ανάπτυξης της γεωργίας, χρειάστηκε να αναθεωρηθούν οι ορισμοί ορισμένων παλαιών μεταβλητών.(4) Ο κατάλογος των εξαιρέσεων από τους ενιαίους ορισμούς λόγω ιδιαίτερων συνθηκών σε ορισμένα κράτη μέλη πρέπει να αναθεωρηθεί.(5) Η οριοθέτηση των διοικητικών περιφερειών και περιοχών άλλαξε σε ορισμένα κράτη μέλη. Ως εκ τούτου, ο κατάλογος των περιφερειών και περιοχών που χρησιμοποιείται για τους σκοπούς των κοινοτικών ερευνών για τη διάρθρωση των γεωργικών εκμεταλλεύσεων αναθεωρείται.(6) Τα μέτρα που προβλέπονται από τον παρόντα κανονισμό είναι σύμφωνα με τη γνώμη της μόνιμης επιτροπής γεωργικών στατιστικών, που συστάθηκε με την απόφαση 72/279/ΕΟΚ του Συμβουλίου(3),ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Το παράρτημα I της απόφασης 2000/115/ΕΚ της Επιτροπής(4) αντικαθίσταται από το παράρτημα I του παρόντος κανονισμού. Το εν λόγω παράρτημα περιλαμβάνει τους κοινοτικούς ορισμούς που θα χρησιμοποιούνται στις κοινοτικές έρευνες για τη διάρθρωση των γεωργικών εκμεταλλεύσεων, μαζί με τις σχετικές επεξηγήσεις και παραδείγματα.Άρθρο 2Το παράρτημα III της απόφασης 2000/115/ΕΚ αντικαθίσταται από το παράρτημα II του παρόντος κανονισμού. Το εν λόγω παράρτημα περιλαμβάνει τις εξαιρέσεις από τους κοινοτικούς ορισμούς λόγω ιδιαίτερων συνθηκών σε ορισμένα κράτη μέλη.Άρθρο 3Οι περιφέρειες και περιοχές για την Ιταλία, όπως ορίζονται στο παράρτημα IV της απόφασης 2000/115/ΕΚ, αντικαθίστανται σύμφωνα με το παράρτημα III του παρόντος κανονισμού. Οι εν λόγω περιφέρειες και περιοχές θα εφαρμοστούν επίσης στα αποτελέσματα της βασικής έρευνας του 1999/2000.Άρθρο 4Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Εφαρμόζεται στις κοινοτικές έρευνες για τη διάρθρωση των γεωργικών εκμεταλλεύσεων από το 2003 και μετά.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 24 Ιουλίου 2002.Για την ΕπιτροπήPedro Solbes MiraΜέλος της Επιτροπής(1) ΕΕ L 56 της 2.3.1988, σ. 1.(2) ΕΕ L 24 της 26.1.2002, σ. 16.(3) ΕΕ L 179 της 7.8.1972, σ. 1.(4) ΕΕ L 38 της 12.2.2000, σ. 1.ΠΑΡΑΡΤΗΜΑ I"ΠΑΡΑΡΤΗΜΑ IΟΡΙΣΜΟΙ ΚΑΙ ΕΠΕΞΗΓΗΣΕΙΣ ΠΟΥ ΙΣΧΥΟΥΝ ΓΙΑ ΤΟΝ ΚΑΤΑΛΟΓΟ ΤΩΝ ΧΑΡΑΚΤΗΡΙΣΤΙΚΩΝ ΠΟΥ ΘΑ ΧΡΗΣΙΜΟΠΟΙΟΥΝΤΑΙ ΣΤΙΣ ΚΟΙΝΟΤΙΚΕΣ ΕΡΕΥΝΕΣ ΓΙΑ ΤΗ ΔΙΑΡΘΡΩΣΗ ΤΩΝ ΓΕΩΡΓΙΚΩΝ ΕΚΜΕΤΑΛΛΕΥΣΕΩΝ(I= ορισμοί,II= επεξηγηματικές σημειώσεις)ΓΕΩΡΓΙΚΗ ΕΚΜΕΤΑΛΛΕΥΣΗI. Μια ενιαία μονάδα, τόσο από τεχνική όσο και από οικονομική άποψη, που έχει ενιαία διαχείριση και η οποία παράγει γεωργικά προϊόντα. Η εκμετάλλευση μπορεί επίσης να παράγει και άλλα συμπληρωματικά (μη γεωργικά) προϊόντα και υπηρεσίες.II.1. Έτσι, μια γεωργική εκμετάλλευση ορίζεται από τα εξής χαρακτηριστικά:1.1. Παραγωγή γεωργικών προϊόντων"Γεωργικά προϊόντα" θεωρείται ότι είναι τα προϊόντα που περιλαμβάνονται στο παράρτημα II.1.2. Ενιαία διαχείριση.Μπορεί να υπάρχει ενιαία διαχείριση ακόμη και αν γίνεται από δύο ή περισσότερα άτομα που ενεργούν από κοινού.1.3. Μια ενιαία μονάδα, τόσο από τεχνική όσο και από οικονομική άποψη.Γενικά, αυτό φαίνεται από την από κοινού χρήση εργατικού δυναμικού και μέσων παραγωγής (μηχανημάτων, κτιρίων ή γης κ.λπ.).2. Ειδικές περιπτώσεις2.1. α) Όταν μια εκμετάλλευση μοιράζεται σε δύο ή περισσότερα άτομα για φορολογικούς ή άλλους λόγους, αλλά εξακολουθεί να έχει ενιαία διαχείριση (έναν κοινό διαχειριστή) και, συνεπώς, μπορεί να θεωρηθεί ως μία οικονομική μονάδα, θεωρείται ως μία ενιαία εκμετάλλευση·β) όταν δύο ή περισσότερες ξεχωριστές εκμεταλλεύσεις, κάθε μία από τις οποίες προηγουμένως ήταν ανεξάρτητη εκμετάλλευση, ενοποιήθηκαν στα χέρια ενός μοναδικού κατόχου, θεωρούνται ως ενιαία εκμετάλλευση αν τώρα έχουν κοινό διαχειριστή ή, διαφορετικά, αν χρησιμοποιούν το ίδιο εργατικό δυναμικό και τον ίδιο εξοπλισμό.2.2. Αν ένα αγροτεμάχιο κρατήθηκε από τον προηγούμενο κάτοχο, όταν αυτός μεταβίβασε την εκμετάλλευση στο διάδοχό του (κληρονόμο, μισθωτή κ.λπ.), το αγροτεμάχιο αυτό:α) περιλαμβάνεται στην εκμετάλλευση του διαδόχου εάν οι εργασίες στη γη που κρατήθηκε γίνονται από κοινού με την υπόλοιπη εκμετάλλευση και εάν, γενικά, χρησιμοποιείται το ίδιο εργατικό δυναμικό και τα ίδια μέσα παραγωγής με την υπόλοιπη εκμετάλλευση·β) περιλαμβάνεται στην εκμετάλλευση του προηγούμενου κατόχου εάν οι εργασίες στο αγροτεμάχιο γίνονται συνήθως με το εργατικό δυναμικό και τα μέσα παραγωγής της εκμετάλλευσης αυτής.2.3. Τα ακόλουθα θεωρούνται γεωργικές εκμεταλλεύσεις εφόσον καλύπτουν τα άλλα κριτήρια που αναφέρονται παραπάνω για τον ορισμό μιας γεωργικής εκμετάλλευσης:α) σταθμοί εκτροφής ταύρων, κάπρων, κριαριών και τράγων, ιπποφορβεία και εκκολαπτήρια·β) γεωργικές εκμεταλλεύσεις ερευνητικών ιδρυμάτων, σανατορίων και αναρρωτηρίων, θρησκευτικών κοινοτήτων, σχολείων και φυλακών·γ) γεωργικές εκμεταλλεύσεις που αποτελούν μέρος βιομηχανικών επιχειρήσεων·δ) δημοτική γη που αποτελείται από βοσκότοπους, γη για κηπευτικές καλλιέργειες ή άλλη γη, με την προϋπόθεση ότι ο σχετικός οργανισμός τοπικής αυτοδιοίκησης χρησιμοποιεί τη γη αυτή ως γεωργική εκμετάλλευση (π.χ. με το να δέχεται τα ζώα τρίτων για βόσκηση έναντι αμοιβής). Εδώ δεν περιλαμβάνονται τα εξής:- δημοτική γη που έχει εκχωρηθεί (Γ/3),- δημοτική γη που έχει εκμισθωθεί (Γ/2).2.4. Τα παρακάτω δεν θεωρούνται γεωργικές εκμεταλλεύσεις, εκτός αν αναπτύσσουν άλλες δραστηριότητες βάσει των οποίων δύνανται να θεωρηθούν γεωργικές εκμεταλλεύσεις:α) στάβλοι ιππασίας, στάβλοι ιπποδρομιών, γη που χρησιμοποιείται για την άσκηση των αλόγων ιπποδρομιών, εφόσον δεν αναπτύσσουν δραστηριότητες αναπαραγωγής·β) κυνοκομεία·γ) αγορές, σφαγεία κ.λπ. (χωρίς εκτροφή).2.5. Επιμέρους χωριστές εκμεταλλεύσεις μπορούν να συγκεντρώσουν τους πόρους τους για μια συγκεκριμένη γεωργική επιχείρηση για να σχηματίσουν μια ξεχωριστή κοινή επιχείρηση που λειτουργεί χωριστά από τις μητρικές εκμεταλλεύσεις. Οι επιχειρήσεις αυτές μπορεί να είναι, π.χ., κοινοί οπωρώνες, κοινά εκτροφεία βοοειδών ή κοινά κτίρια παραγωγής γαλακτοκομικών προϊόντων. Πρόκειται για περίπτωση μερικής συγχώνευσης. Οι κοινές επιχειρήσεις αυτού του είδους ονομάζονται εδώ "Ομαδικές εκμεταλλεύσεις ενός προϊόντος". Αυτές οι ομαδικές εκμεταλλεύσεις ενός προϊόντος αντιμετωπίζονται ως γεωργικές εκμεταλλεύσεις ανεξάρτητες από τις μητρικές εκμεταλλεύσεις εάν χρησιμοποιούν κυρίως τους δικούς τους συντελεστές παραγωγής και δεν βασίζονται κυρίως στους συντελεστές παραγωγής των μητρικών εκμεταλλεύσεων.A. ΓΕΩΓΡΑΦΙΚΗ ΘΕΣΗ ΤΗΣ ΓΕΩΡΓΙΚΗΣ ΕΚΜΕΤΑΛΛΕΥΣΗΣII. Η εκμετάλλευση και όλες οι πληροφορίες σχετικά μ' αυτήν θεωρείται ότι βρίσκονται στην περιοχή έρευνας και το δήμο ή υποπεριοχή έρευνας όπου είναι εγκατεστημένη η διοίκηση της εκμετάλλευσης (Α/1).Η διοίκηση της εκμετάλλευσης ορίζεται σύμφωνα με τους τεκμηριωμένους κανόνες του κάθε κράτους μέλους.Στην περίπτωση κατά την οποία η εκμετάλλευση βρίσκεται μόνο εν μέρει σε συγκεκριμένο είδος περιοχής (π.χ. σε μειονεκτική περιοχή), κατατάσσεται ως ευρισκόμενη στην περιοχή αυτή εάν είτε το μεγαλύτερο μέρος της γης που ανήκει στην εκμετάλλευση είτε η διοίκηση της εκμετάλλευσης βρίσκονται στην περιοχή αυτή. Πρέπει να επιλεγεί ένας από τους κανόνες αυτούς, που θα εφαρμόζεται για όλες τις εκμεταλλεύσεις και για κάθε στοιχείο από το A/1 έως το A/3.A/1 Περιοχή έρευναςI. Η γεωγραφική θέση της κάθε εκμετάλλευσης περιγράφεται με έναν κωδικό που δείχνει τη χώρα, την περιφέρεια και την περιοχή έρευνας.II. Οι περιφέρειες και οι περιοχές έρευνας για τους σκοπούς των ερευνών για τη διάρθρωση των γεωργικών εκμεταλλεύσεων παρουσιάζονται στο παράρτημα IV.A/1 α) Δήμος ή υποπεριοχή έρευναςI. H γεωγραφική θέση περιγράφεται με έναν κωδικό, που δείχνει το δήμο ή την υποπεριοχή έρευνας, πράγμα που επιτρέπει την ομαδοποίηση των αποτελεσμάτων κατά διαφορετικά είδη ζωνών σε περιφερειακό επίπεδο.II. Οι χρησιμοποιούμενοι κωδικοί των δήμων ή των υποπεριοχών έρευνας είναι σύμφωνοι με τα επίπεδα 4 ή 5 της ονοματολογίας εδαφικών στατιστικών ομάδων (NUTS). Αν δεν μπορούν να διαβιβασθούν οι κωδικοί αυτοί, το κράτος μέλος αντί για αυτούς κοινοποιεί, για κάθε εκμετάλλευση, τις πληροφορίες που προβλέπονται στα χαρακτηριστικά A/2, A/2 α) και A/3.A/2 Μειονεκτική περιοχήI. Περιοχές χαρακτηρισμένες, κατά την ημερομηνία διεξαγωγής της έρευνας, ως μειονεκτικές περιοχές κατά την έννοια των άρθρων 18, 19 και 20 του κανονισμού (ΕΚ) αριθ. 1257/1999 του Συμβουλίου(1) (και, όπου ισχύει αυτό, της πιο πρόσφατης νομοθεσίας), που περιλαμβάνονται στον κοινοτικό κατάλογο μειονεκτικών γεωργικών περιοχών, όπως αυτός κοινοποιείται από τα κράτη μέλη σε εφαρμογή του εν λόγω κανονισμού.II. Στις μειονεκτικές περιοχές περιλαμβάνονται οι ορεινές περιοχές [A/2 α)], οι περιοχές που επηρεάζονται από ειδικά μειονεκτήματα και άλλες μειονεκτικές περιοχές.A/2 α) Ορεινή περιοχήI. Περιοχές χαρακτηρισμένες, κατά την ημερομηνία διεξαγωγής της έρευνας, ως ορεινές περιοχές κατά την έννοια του άρθρου 18 του κανονισμού (ΕΚ) αριθ. 1257/1999 (και, όπου ισχύει αυτό, της πιο πρόσφατης νομοθεσίας), που περιλαμβάνονται στον κοινοτικό κατάλογο μειονεκτικών γεωργικών περιοχών, όπως αυτός κοινοποιείται από τα κράτη μέλη σε εφαρμογή του εν λόγω κανονισμού.A/3 Γεωργικές περιοχές που υπόκεινται σε περιβαλλοντικούς περιορισμούςI. Οι περιοχές που ορίζονται, κατά την ημερομηνία διεξαγωγής της έρευνας, ως γεωργικές περιοχές που υπόκεινται σε περιβαλλοντικούς περιορισμούς κατά την έννοια του άρθρου 16 του κανονισμού (EΚ) αριθ. 1257/1999 (και, όπου ισχύει αυτό, της πιο πρόσφατης νομοθεσίας).II. Οι γεωργοί μπορούν να λαμβάνουν στήριξη υπό μορφή πληρωμών για την αντιστάθμιση του κόστους και των απωλειών εισοδήματος που υφίστανται λόγω των περιβαλλοντικών περιορισμών που ισχύουν για τις γεωργικές περιοχές τους. Οι περιορισμοί αυτοί πρέπει να απορρέουν από την εφαρμογή περιορισμών στη γεωργική χρήση βάσει κοινοτικών κανόνων προστασίας του περιβάλλοντος.Δεν περιλαμβάνονται οι περιοχές που υπόκεινται σε περιορισμούς οι οποίοι βασίζονται μόνο σε εθνικούς ή περιφερειακούς κανόνες.Οι εν λόγω περιοχές μπορεί να βρίσκονται σε μειονεκτικές περιοχές.Οι περιοχές αυτές είναι κυρίως περιοχές Natura 2000, δηλαδή ειδικές ζώνες διατήρησης/προστασίας που φιλοξενούν απειλούμενους τύπους φυσικών οικοτόπων και απειλούμενα είδη πανίδας και χλωρίδας (βάσει της οδηγίας 92/43/EΟΚ του Συμβουλίου, της 21ης Μαΐου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας (ΕΕ L 206 της 22.7.1992, σσ. 7-50).B. ΝΟΜΙΚΗ ΠΡΟΣΩΠΙΚΟΤΗΤΑ ΚΑΙ ΔΙΑΧΕΙΡΙΣΗ ΤΗΣ ΕΚΜΕΤΑΛΛΕΥΣΗΣ (κατά την ημέρα της έρευνας)B/1 και B/2 Το άτομο που είναι νομικά και οικονομικά υπεύθυνο για την εκμετάλλευση: ο κάτοχοςI. Ο κάτοχος της εκμετάλλευσης είναι το φυσικό πρόσωπο, η ομάδα φυσικών προσώπων ή το νομικό πρόσωπο για λογαριασμό του οποίου και στο όνομα του οποίου λειτουργεί η εκμετάλλευση και ο οποίος είναι νομικά και οικονομικά υπεύθυνος για την εκμετάλλευση, δηλαδή αναλαμβάνει τους οικονομικούς κινδύνους της εκμετάλλευσης. Ο κάτοχος μπορεί να είναι ιδιοκτήτης της εκμετάλλευσης ή να τη μισθώνει ή να είναι κληρονομικός μακροχρόνιος μισθωτής ή επικαρπωτής ή διαχειριστής περιουσίας τρίτου.II. Η νομική και οικονομική ευθύνη ορίζεται σύμφωνα με τους τεκμηριωμένους κανόνες των κρατών μελών.Ο κάτοχος μπορεί να έχει εκχωρήσει το σύνολο ή μέρος της εξουσίας λήψης αποφάσεων για τις συνήθεις καθημερινές χρηματοοικονομικές και παραγωγικές διαδικασίες της λειτουργίας της εκμετάλλευσης σε ένα διαχειριστή.Στην περίπτωση επίμορτης αγροληψίας [βλέπε στοιχείο Γ/3 α)], ως κάτοχος εμφανίζεται ο αγρολήπτης και όχι ο ιδιοκτήτης της γης.Μόνο οι εταίροι μιας ομαδικής εκμετάλλευσης οι οποίοι συμμετέχουν στις αγροτικές εργασίες (βλέπε Λ/1 έως Λ/6) στην εκμετάλλευση μπορούν να θεωρηθούν ως κάτοχοι.B/1 α) και β) Φυσικό πρόσωποI. Φυσικό πρόσωπο μπορεί να είναι είτε ένα άτομο (μοναδικός κάτοχος) είτε μια ομάδα ατόμων (εταίροι σε ομαδική εκμετάλλευση).II. Το ζήτημα του αν ένας κάτοχος είναι φυσικό ή νομικό πρόσωπο έχει σημασία για την ταξινόμηση των εκμεταλλεύσεων στις ακόλουθες ομάδες:Εκμεταλλεύσεις όπου ο κάτοχος είναι:α) φυσικό πρόσωπο και μοναδικός κάτοχος μιας ανεξάρτητης εκμετάλλευσης·β) ομάδα φυσικών προσώπων που απαρτίζουν ομάδα εταίρων σε μια "ομαδική εκμετάλλευση"·γ) νομικό πρόσωπο.Οι νόμοι ορισμένων κρατών μελών αντιμετωπίζουν για φορολογικούς ή/και νομικούς λόγους ένα νομικό πρόσωπο (εταιρεία) σαν να ήταν φυσικό πρόσωπο ή ομάδα φυσικών προσώπων. Πρόκειται γενικά για κάθε είδους επιχείρηση όπου ένα ή όλα τα μέλη έχουν πλήρη προσωπική ευθύνη για τα χρέη της επιχείρησης. Σε τέτοιες περιπτώσεις, τα κράτη μέλη μπορούν να κατατάξουν ένα τέτοιο νομικό πρόσωπο στις κατηγορίες μοναδικοί κάτοχοι ή ομαδικές εκμεταλλεύσεις. Οι επιλογές αυτές πρέπει να γίνονται βάσει τεκμηριωμένων, σαφών και συνεκτικών κανόνων.B/1 α) Φυσικό πρόσωπο που είναι μοναδικός κάτοχος της εκμετάλλευσης, όταν η εκμετάλλευση είναι ανεξάρτητηI. Ένα μοναδικό άτομο και φυσικό πρόσωπο που είναι κάτοχος μιας εκμετάλλευσης η οποία δεν συνδέεται με τις εκμεταλλεύσεις άλλων κατόχων, ούτε μέσω κοινής διαχείρισης ούτε μέσω άλλων διευθετήσεων.II. Ο κάτοχος αυτός μπορεί να λαμβάνει μόνος του οποιεσδήποτε αποφάσεις σχετικά με την εκμετάλλευση.Σύζυγοι ή στενοί συγγενείς που κατέχουν ή μισθώνουν μαζί μια εκμετάλλευση θα πρέπει κανονικά να θεωρούνται ότι έχουν μια ανεξάρτητη εκμετάλλευση, η διαχείριση της οποίας γίνεται από ένα μοναδικό κάτοχο.Δυο άτομα που ζουν μαζί ως σύζυγοι, χωρίς να είναι παντρεμένοι, αντιμετωπίζονται επίσης ως σύζυγοι, εάν αυτό αναγνωρίζεται σύμφωνα με τη νομοθεσία του σχετικού κράτους μέλους.Οι παρακάτω, μεταξύ άλλων, θα πρέπει να θεωρούνται μοναδικοί κάτοχοι: αδέλφια, κοινοί δικαιούχοι βάσει διαθήκης ή εξ αδιαθέτου διαδοχής κ.λπ., εάν δεν έχουν συνάψει συμφωνία και δεν αντιμετωπίζονται φορολογικά ή/και νομικά ως ομαδική εκμετάλλευση ή ως νομικό πρόσωπο σύμφωνα με τους νόμους του σχετικού κράτους μέλους.Εάν μια εταιρεία (νομικό πρόσωπο) ανήκει σε ένα μοναδικό φυσικό πρόσωπο και αντιμετωπίζεται ως φυσικό πρόσωπο από το κράτος μέλος (βλέπε ορισμό του "φυσικού προσώπου"), θεωρείται εκμετάλλευση με ένα μοναδικό κάτοχο.Εάν μόνο ένα άτομο έχει πλήρη νομική και οικονομική ευθύνη για την εκμετάλλευση, το άτομο αυτό θεωρείται ο μοναδικός κάτοχος, ακόμη κι αν η εκμετάλλευση από άλλες πλευρές καλύπτει τα κριτήρια της ομαδικής εκμετάλλευσης.B/1 β) Ένα ή περισσότερα φυσικά πρόσωπα που είναι εταίροι σε μια ομαδική εκμετάλλευσηI. Οι εταίροι μιας ομαδικής εκμετάλλευσης είναι φυσικά πρόσωπα τα οποία κατέχουν, μισθώνουν ή διαχειρίζονται με άλλο τρόπο από κοινού μια γεωργική εκμετάλλευση ή διαχειρίζονται από κοινού τις ατομικές τους εκμεταλλεύσεις σαν να ήταν μία εκμετάλλευση. Η συνεργασία πρέπει να πραγματοποιείται είτε σύμφωνα με το νόμο είτε με γραπτή συμφωνία.II. Εάν μια εταιρεία (νομικό πρόσωπο) ανήκει σε περισσότερα από ένα φυσικά πρόσωπα και αντιμετωπίζεται ως φυσικό πρόσωπο από το κράτος μέλος, θεωρείται ότι είναι ομαδική εκμετάλλευση.Τα κράτη μέλη τα οποία επιλέγουν να μην καταγράφουν πληροφορίες για τις ομαδικές εκμεταλλεύσεις συλλέγουν όλες τις πληροφορίες για όλες τις εκμεταλλεύσεις οι κάτοχοι των οποίων είναι φυσικά πρόσωπα υπό τη μεταβλητή B/1 α), ασχέτως του αν είναι ομαδικές εκμεταλλεύσεις όπως ορίζεται εδώ. Αν σε μια εκμετάλλευση δύο ή περισσότερα φυσικά πρόσωπα λειτουργούν ως κάτοχοι, μόνο ένα από αυτά εμφανίζεται ως κάτοχος (π.χ. αυτός που φέρει το μεγαλύτερο μέρος του κινδύνου ή που καλύπτει το μεγαλύτερο μέρος της διαχείρισης της εκμετάλλευσης. Εάν και με τα κριτήρια αυτά δεν μπορεί να επιλεγεί ένα άτομο, η επιλογή θα πρέπει να βασίζεται σε άλλο κριτήριο, όπως η ηλικία). Όλα τα στοιχεία που απαιτούνται για τους κατόχους καταγράφονται για το πρόσωπο αυτό. Το εν λόγω πρόσωπο θα θεωρηθεί επίσης ως ο διαχειριστής της εκμετάλλευσης. Όλα τα άλλα πρόσωπα που εργάζονται στην εκμετάλλευση θα καταγραφούν ως Λ/4 "Εργατικό δυναμικό εκτός των μελών της οικογένειας", ασχέτως του οικογενειακού δεσμού τους με τους κατόχους.B/1 γ) Νομικό πρόσωποI. Νομικό πρόσωπο που δεν είναι φυσικό πρόσωπο αλλά έχει τα συνήθη δικαιώματα και υποχρεώσεις ενός ατόμου, όπως την ικανότητα να υποβάλλει μήνυση ή να υποβάλλεται μήνυση εις βάρος του (γενική ικανότητα δικαιοπραξίας).II. Τα νομικά πρόσωπα μπορεί να είναι δημόσια ή ιδιωτικά, όπου περιλαμβάνονται τα εξής:- κράτος, περιφέρειες, δήμοι κ.λπ.,- η εκκλησία και οι οργανισμοί της,- άλλοι παρόμοιοι οργανισμοί δημόσιου ή ημιδημόσιου χαρακτήρα,- όλες οι εμπορικές επιχειρήσεις εκτός από αυτές που εμπίπτουν στο Β/1 α) ή β), και ιδιαίτερα οι εταιρείες περιορισμένης ευθύνης, περιλαμβανομένων των σχετικών συνεταιριστικών επιχειρήσεων,- όλες οι εταιρείες μετοχικής μορφής (εταιρείες που έχουν εκδώσει μετοχές),- ιδρύματα (φορείς που διαχειρίζονται κεφάλαια που έχουν παραχωρηθεί για ορισμένους σκοπούς οι οποίοι συχνά είναι κοινωνικοί ή φιλανθρωπικοί),- εταιρείες περιορισμένης ευθύνης μη μετοχικής μορφής,- όλες οι άλλες επιχειρήσεις παρόμοιου χαρακτήρα.B/2 Διαχειριστής της εκμετάλλευσηςI. Το φυσικό πρόσωπο που είναι υπεύθυνο για τις συνήθεις καθημερινές χρηματοοικονομικές και παραγωγικές διαδικασίες της λειτουργίας της σχετικής εκμετάλλευσης.II. Ο διαχειριστής είναι κατά κανόνα, αλλά όχι πάντα, το ίδιο άτομο με τον κάτοχο που είναι φυσικό πρόσωπο.Σε περιπτώσεις κατά τις οποίες ο κάτοχος δεν είναι και διαχειριστής, έχει αναθέσει σε κάποιον, ή τον έχει προσλάβει, για να διοικεί την επιχείρηση. Μπορεί, για παράδειγμα, να πρόκειται για ένα μέλος της οικογενείας του [Β/2 α)] ή της οικογενείας του/της συζύγου [Β/2 β)], αλλά μπορεί επίσης να είναι ένα άτομο που δεν έχει οικογενειακούς δεσμούς με τον κάτοχο.Μπορεί να υπάρχει μόνο ένας διαχειριστής της εκμετάλλευσης.Όλες οι πληροφορίες για τις ομαδικές εκμεταλλεύσεις που απαιτούνται για τους διαχειριστές καταγράφονται για τον εταίρο ο οποίος θεωρείται ως κάτοχος.B/2 α) Μέλη οικογένειαςI. Γενικά, τα μέλη της οικογένειας του κατόχου είναι ο/η σύζυγος, οι ανιόντες και κατιόντες συγγενείς (περιλαμβάνονται και οι εξ αγχιστείας ή εξ υιοθεσίας) και τα αδέλφια του κατόχου ή του/της συζύγου.II. Οι κάτοχοι δεν συμπεριλαμβάνονται στα μέλη της οικογένειας.B/3 Επαγγελματική κατάρτιση του διαχειριστή της εκμετάλλευσηςΓια κάθε άτομο καταγράφεται ένα μόνο επίπεδο (το υψηλότερο).Αποκλειστικά πρακτική γεωργική εμπειρίαI. Εμπειρία που έχει αποκτηθεί με πρακτική εργασία σε γεωργική εκμετάλλευση.Στοιχειώδης γεωργική κατάρτισηI. Κύκλοι κατάρτισης που έχουν ολοκληρωθεί σε γενική γεωργική σχολή ή/και σε ίδρυμα που ειδικεύεται σε ορισμένα θέματα (όπου περιλαμβάνεται η καλλιέργεια οπωροκηπευτικών, η αμπελουργία, η δασοκομία, η ιχθυοκαλλιέργεια, η κτηνιατρική, η γεωργική τεχνολογία και συναφή θέματα).II. Η ολοκληρωμένη γεωργική μαθητεία θεωρείται στοιχειώδης κατάρτιση.Πλήρης γεωργική κατάρτισηI. Οποιοσδήποτε κύκλος κατάρτισης που διαρκεί τουλάχιστον δύο έτη ισοδύναμου χρόνου πλήρους κατάρτισης και που πραγματοποιείται μετά το τέλος της υποχρεωτικής εκπαίδευσης (βλέπε Λ/1 έως Λ/6 "Ηλικία αποφοίτησης από το σχολείο") και που πραγματοποιείται σε γεωργική σχολή, πανεπιστήμιο ή άλλο ίδρυμα τριτοβάθμιας εκπαίδευσης στη γεωργία, την καλλιέργεια οπωροκηπευτικών, την αμπελουργία, τη δασοκομία, την ιχθυοκαλλιέργεια, την κτηνιατρική, τη γεωργική τεχνολογία ή συναφές θέμα.Γ. ΜΟΡΦΕΣ ΚΑΤΟΧΗΣ ΚΑΙ ΓΕΩΡΓΙΚΟ ΣΥΣΤΗΜΑΓ/1 έως Γ/3 Χρησιμοποιούμενη γεωργική έκτασηI. Η συνολική έκταση που καταλαμβάνει η αρόσιμη γη, τα μόνιμα λιβάδια, οι μόνιμες καλλιέργειες και οι οικογενειακοί κήποι.Γ/1 Γεωργική έκταση υπό ιδιοκαλλιέργειαI. Γεωργική γη που καλλιεργείται από την εκμετάλλευση που εξετάζεται και η οποία είναι ιδιοκτησία του κατόχου ή καλλιεργείται από αυτόν ως επικαρπωτή ή κληρονομικό μακροχρόνιο μισθωτή ή υπό άλλη αντίστοιχη μορφή κατοχής.II. Η έκταση που έχει εκχωρηθεί σε έναν εργάτη για να την καλλιεργήσει ο ίδιος για δικούς του σκοπούς ως μέρος της αμοιβής του περιλαμβάνεται στην εκμετάλλευση που εκχωρεί την έκταση αυτή, εκτός εάν ο εργάτης χρησιμοποιεί δικά του μέσα παραγωγής.Αγροτεμάχια που έχουν κρατηθεί από τον προηγούμενο κάτοχο (βλέπε "γεωργική εκμετάλλευση", σημείο 2.2) περιλαμβάνονται στην εκμετάλλευση μαζί με την οποία καλλιεργείται συνήθως η κρατηθείσα έκταση και, γενικά, χρησιμοποιείται το ίδιο εργατικό δυναμικό και μέσα παραγωγής με την υπόλοιπη εκμετάλλευση.Όμως, δεν περιλαμβάνονται τα δικαιώματα βοσκής σε δημοτικούς βοσκότοπους, π.χ. σε δημοτική έκταση που ανήκει στην ενορία ή σε ένα συνεταιρισμό (οι εκτάσεις αυτές, που δεν αποτελούν μέρος μιας εκμετάλλευσης, δεν καλύπτονται από την παρούσα έρευνα).Γ/2 Γεωργική έκταση υπό αγρομίσθωσηI. Έκταση που εκμισθώνει η εκμετάλλευση έναντι σταθερού προσυμφωνηθέντος μισθώματος (σε χρήμα, σε είδος ή με άλλη μορφή), και για την οποία υπάρχει (γραπτή ή προφορική) συμφωνία μίσθωσης. Μια έκταση καταλογίζεται σε μια μόνο εκμετάλλευση. Εάν μια έκταση έχει εκμισθωθεί σε πολλές εκμεταλλεύσεις κατά τη διάρκεια του έτους αναφοράς, συνήθως καταλογίζεται στην εκμετάλλευση με την οποία συνδέθηκε για το μεγαλύτερο χρονικό διάστημα κατά το έτος αναφοράς.II. Η μισθωμένη έκταση μπορεί να είναι:- μια πλήρης εκμετάλλευση,- επιμέρους αγροτεμάχια.Η μισθωμένη έκταση δεν μπορεί να θεωρηθεί μέρος της εκμετάλλευσης του ιδιοκτήτη, αλλά θεωρείται πάντα μέρος της εκμετάλλευσης του μισθωτή. Τα ζώα που ενδεχομένως βρίσκονται στην έκταση αυτή θεωρούνται ότι ανήκουν στην εκμετάλλευση που κατέχει τα ζώα.Τα αγροτεμάχια ή οι εκμεταλλεύσεις που μισθώνει ο κάτοχος από μέλη της οικογένειας του κατόχου περιλαμβάνονται στο παρόν τμήμα εάν οι εκτάσεις αυτές καλλιεργούνται ως μέρος της εξεταζόμενης εκμετάλλευσης. Περιλαμβάνεται επίσης η έκταση που ανήκει σε άλλη εκμετάλλευση αλλά καλλιεργείται από την εκμετάλλευση που εξετάζεται σε αντάλλαγμα για ορισμένο αριθμό ωρών εργασίας, αλλά όχι η έκταση που διατίθεται σε εργάτη γης ως αμοιβή (σε αντίθεση με την περίπτωση της γης που διατίθεται σε εργάτη γης ως αμοιβή, που γενικά παραμένει στο σύστημα αμειψισποράς της εκμετάλλευσης, μια συμφωνία αγρομίσθωσης του είδους που εξετάζεται εδώ θα καθορίζει όχι μόνο την έκταση της σχετικής γης αλλά και το πού βρίσκεται καθώς και τα συγκεκριμένα όριά της).Η μισθωμένη έκταση που υπενοικιάζεται σε τρίτο θα πρέπει να περιλαμβάνεται στην εκμετάλλευση του τρίτου, δεδομένου ότι δεν αποτελεί μέρος της εξεταζόμενης εκμετάλλευσης.Γ/3 Γεωργική έκταση υπό επίμορτη αγροληψία ή υπό άλλο τρόπο εκμετάλλευσηςα) Γεωργική έκταση υπό επίμορτη αγροληψίαI. Η έκταση (που μπορεί να αποτελεί μια ολόκληρη εκμετάλλευση) που καλλιεργείται σε συνεργασία από τον ιδιοκτήτη και τον αγρολήπτη στο πλαίσιο γραπτής ή προφορικής συμφωνίας επίμορτης αγροληψίας. Η παραγωγή (οικονομική ή υλική) της έκτασης υπό επίμορτη αγροληψία μοιράζεται μεταξύ των δύο μερών βάσει συμφωνηθέντων ποσοστών.II. Εδώ περιλαμβάνεται, μεταξύ άλλων:"Colonia parziaria - ολόκληρων εκμεταλλεύσεων".Στην περίπτωση "colonia parziaria - ολόκληρων εκμεταλλεύσεων" ο εκχωρητής εμπιστεύεται ένα αγρόκτημα στον επικεφαλής μιας οικογένειας, ο οποίος αναλαμβάνει την υποχρέωση να εκτελέσει, με τη βοήθεια των μελών της οικογενείας του, όλες τις εργασίες που απαιτούνται για την εκμετάλλευση και να επωμισθεί ο ίδιος ένα μέρος των δαπανών και να μοιράσει την παραγωγή του αγροκτήματος με τον εκχωρητή σε προκαθορισμένη αναλογίαβ) Γεωργική έκταση που χρησιμοποιείται υπό άλλες μορφές εκμετάλλευσηςI. Άλλες μορφές κατοχής που δεν καλύπτονται σε άλλα σημεία των στοιχείων Γ/1 έως 3 α).II. Εδώ περιλαμβάνεται, μεταξύ άλλων:1. Έκταση στην οποία ο κάτοχος έχει δικαιώματα:- δυνάμει της συγκεκριμένης θέσης του (δασοφύλακας, ιερέας, διδάσκαλος κ.λπ.),- εκχώρηση από την ενορία ή άλλο οργανισμό, π.χ. κοινός βοσκότοπος, τμήματα του οποίου κατανέμονται (σε αντίθεση με τη έκταση στην οποία υπάρχουν κοινά δικαιώματα βοσκής).2. Έκταση την οποία καλλιεργεί δωρεάν η εκμετάλλευση (π.χ. εκτάσεις από εγκαταλελειμμένες εκμεταλλεύσεις τις οποίες καλλιεργεί η εξεταζόμενη εκμετάλλευση).3. "Colonia parziaria - επιμέρους αγροτεμαχίων".Στην "colonia parziaria - επιμέρους αγροτεμαχίων" ο εκχωρητής εμπιστεύεται μόνο ένα ή περισσότερα αγροτεμάχια, τα οποία χρησιμοποιούνται υπό τους όρους που αναφέρονται στο στοιχείο α).Γ/5 Σύστημα και πρακτικές καλλιέργειαςΓ/5 α), δ) και ε) Βιολογική καλλιέργειαI. Πρέπει να συλλέγονται πληροφορίες σχετικά με το αν στην εκμετάλλευση ασκούνται γεωργικές πρακτικές σύμφωνες με ορισμένα πρότυπα και κανόνες που καθορίζονται από τον κανονισμό (ΕΟΚ) αριθ. 2092/91 του Συμβουλίου(2), όπως τροποποιήθηκε τελευταία από τον κανονισμό (ΕΚ) αριθ. 473/2002(3), ή, όπου ισχύει αυτό, από την πιο πρόσφατη νομοθεσία, περί του "βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής", ή/και από τους αντίστοιχους κοινοτικούς ή εθνικούς κανόνες για τη βιολογική κτηνοτροφία.II. Ο κανονισμός ορίζει ένα εναρμονισμένο πλαίσιο για τη σήμανση, την παραγωγή και τον έλεγχο των γεωργικών προϊόντων που φέρουν ή πρόκειται να φέρουν ενδείξεις σχετικές με μεθόδους βιολογικής παραγωγής. Σύμφωνα με τους κανόνες του κανονισμού, η παραγωγή πρέπει να πραγματοποιείται με τέτοιο τρόπο ώστε τα τμήματα γης και οι τοποθεσίες παραγωγής και αποθήκευσης, να διαχωρίζονται σαφώς από τα αντίστοιχα άλλης μονάδας που δεν παράγει σύμφωνα με τους κανόνες της βιολογικής γεωργίας.Στην περίπτωση κατά την οποία εφαρμόζονται μέθοδοι βιολογικής γεωργικής παραγωγής μόνο σε τμήμα της χρησιμοποιούμενης γεωργικής έκτασης ή του ζωικού κεφαλαίου της εκμετάλλευσης, πρέπει να καταγράφονται εδώ μόνο οι εν λόγω συγκεκριμένες εκτάσεις και το εν λόγω συγκεκριμένο ζωικό κεφάλαιο.Γ/5 α) Η χρησιμοποιούμενη γεωργική έκταση της εκμετάλλευσης στην οποία εφαρμόζονται μέθοδοι βιολογικής γεωργικής παραγωγήςI. Το τμήμα της χρησιμοποιούμενης γεωργικής έκτασης στο οποίο η παραγωγή συνάδει πλήρως με τις αρχές βιολογικής παραγωγής σε επίπεδο αγροκτήματος, όπως ορίζονται στο παράρτημα I του κανονισμού (ΕΟΚ) αριθ. 2092/91.II. Ο κανονισμός κάνει διάκριση μεταξύ των εκτάσεων που συνάδουν πλήρως με τους προβλεπόμενους κανόνες και των εκτάσεων που βρίσκονται ακόμη σε περίοδο μετατροπής. Μόνο η παραγωγή που προέρχεται από εκτάσεις οι οποίες έχουν υιοθετήσει πλήρως τις αρχές της βιολογικής παραγωγής μπορούν να διατεθούν στο εμπόριο με ένδειξη αναφερόμενη στις μεθόδους της βιολογικής παραγωγής.Στο σημείο αυτό καταγράφονται μόνο οι εκτάσεις οι οποίες έχουν ολοκληρώσει πλήρως την περίοδο μετατροπής [βλέπε Γ/5 δ].Γ/5 δ) Η χρησιμοποιούμενη γεωργική έκταση της εκμετάλλευσης που τελεί υπό μετάβαση σε μεθόδους βιολογικής γεωργικής παραγωγήςI. Το τμήμα της χρησιμοποιούμενης γεωργικής έκτασης της εκμετάλλευσης στο οποίο εφαρμόζονται μέθοδοι βιολογικής γεωργίας, αλλά στο οποίο δεν έχει ακόμη ολοκληρωθεί η αναγκαία μεταβατική περίοδος ώστε να θεωρηθεί ότι συνάδει απολύτως με τις αρχές βιολογικής παραγωγής σε επίπεδο αγροκτήματος, όπως ορίζονται στο παράρτημα I του κανονισμού (ΕΟΚ) αριθ. 2092/91.II. Στο σημείο αυτό καταγράφονται μόνο οι περιοχές οι οποίες δεν έχουν ολοκληρώσει πλήρως την περίοδο μετατροπής [βλέπε Γ/5 α].Γ/5 ε) Εκμεταλλεύσεις που εφαρμόζουν μεθόδους βιολογικής παραγωγής και στη ζωική παραγωγήI. Εκμεταλλεύσεις στις οποίες το σύνολο ή μέρος της ζωικής παραγωγής συνάδει πλήρως με τις αρχές βιολογικής παραγωγής σε επίπεδο αγροκτήματος, όπως ορίζονται στο παράρτημα I του κανονισμού (ΕΟΚ) αριθ. 2092/91, ή βρίσκονται σε περίοδο μετατροπής προκειμένου να επιτύχουν τη συμμόρφωση αυτή.II. Ο κανονισμός ορίζει ότι κανονικά όλα τα ζώα της εκμετάλλευσης πρέπει να εκτρέφονται σύμφωνα με τους κανόνες βιολογικής παραγωγής. Μόνο στις περιπτώσεις στις οποίες τα κτίρια, τα αγροτεμάχια και τα είδη είναι σαφώς διαχωρισμένα μπορεί ένα μέρος των ζώων να εκτρέφονται με διαφορετικό τρόπο.Γ/5 γ) Παροχή υποστήριξης για ανάληψη γεωργοπεριβαλλοντικών υποχρεώσεωνI. Κάθε ενίσχυση που καταβάλλεται στην εκμετάλλευση μέσω προγράμματος κράτους μέλους κατά την έννοια των άρθρων 22-24 του κανονισμού (EΚ) αριθ. 1257/1999, ή, όπου ισχύει, σύμφωνα με την πιο πρόσφατη νομοθεσία. Περιλαμβάνεται, επίσης, κάθε ενίσχυση που καταβάλλεται στα πλαίσια παρόμοιων προγραμμάτων και η οποία βασίζεται σε παλαιότερη κοινοτική νομοθεσία. Δεν περιλαμβάνονται οι ενισχύσεις που καταβάλλονται αποκλειστικά και μόνο για βιολογική γεωργία.II. Σύμφωνα με τον κανονισμό (ΕΚ) αριθ. 1257/1999 του Συμβουλίου, επιτρέπεται η στήριξη μεθόδων γεωργικής παραγωγής που αποσκοπούν στην προστασία του περιβάλλοντος και στη διατήρηση του φυσικού χώρου (γεωργοπεριβάλλον) με τους εξής τρόπους:- τρόποι χρήσης των γεωργικών γαιών που είναι συμβατοί με την προστασία και βελτίωση του περιβάλλοντος, του τοπίου και των χαρακτηριστικών του, των φυσικών πόρων, των εδαφών και της γενετικής ποικιλομορφίας,- εκτατικοποίηση της γεωργικής δραστηριότητας και διαχείριση συστημάτων βοσκής χαμηλής πυκνότητας,- διατήρηση γεωργικού περιβάλλοντος υψηλής φυσικής αξίας,- διατήρηση του τοπίου και των ιστορικών χαρακτηριστικών των γεωργικών εκτάσεων,- χρήση περιβαλλοντικού σχεδιασμού στη γεωργική πρακτική.Μπορεί να παρασχεθεί στήριξη στους γεωργούς που αναλαμβάνουν γεωργοπεριβαλλοντικές υποχρεώσεις για πέντε τουλάχιστον έτη (ή για μεγαλύτερες περιόδους, όταν χρειάζεται). Οι εν λόγω αναλήψεις υποχρεώσεων πρέπει να μην περιορίζονται στην απλή εφαρμογή της συνήθους ορθής γεωργικής πρακτικής. Πρέπει να προβλέπουν υπηρεσίες που δεν προβλέπονται από άλλα μέτρα στήριξης, όπως τα μέτρα στήριξης της αγοράς ή οι εξισωτικές αποζημιώσεις.Η ενίσχυση υπολογίζεται με βάση την απώλεια εισοδήματος, το πρόσθετο κόστος που προκύπτει από την αναληφθείσα υποχρέωση και την ανάγκη παροχής κάποιου κινήτρου.Παρόμοια προγράμματα υποστήριξης έχουν εφαρμοστεί και με βάση προηγούμενες νομοθετικές πράξεις της Κοινότητας. Λαμβανομένων υπόψη των μακροχρόνιων δεσμεύσεων που έχουν αναληφθεί βάσει των εν λόγω προγραμμάτων, οι δεσμεύσεις αυτές είναι δυνατόν να ισχύουν για πολλά έτη. Οι ενισχύσεις αυτού του είδους πρέπει επίσης να καταγράφονται στο σημείο αυτό.Δ. έως Θ. ΣΥΝΟΛΙΚΗ ΕΚΤΑΣΗI. Η συνολική έκταση της εκμετάλλευσης (Δ έως Η) αποτελείται από τη γεωργική έκταση που χρησιμοποιεί η εκμετάλλευση (Δ έως Ζ) και τη λοιπή γη (Η).II. Στο τμήμα I δίνονται ακριβέστερες πληροφορίες σχετικά με τον τρόπο με τον οποίο χρησιμοποιούνται ορισμένες εκτάσεις που έχουν ήδη καταταγεί στα τμήματα Δ έως H. Κατά συνέπεια, οι εκτάσεις που έχουν καταγραφεί στο τμήμα I μπορούν να μην προστίθενται στις άλλες εκτάσεις, διότι διαφορετικά θα καταγράφονται δύο φορές.Η γεωργική έκταση που χρησιμοποιείται για καλλιέργεια περιλαμβάνει την έκταση με κύριες καλλιέργειες που θα συγκομισθούν κατά το έτος της έρευνας.Για την ανάλυση της χρήσης γης κατά καλλιεργούμενη έκταση, η κάθε έκταση καταγράφεται μόνο μία φορά.Οι μόνιμες καλλιέργειες και οι πολυετείς καλλιέργειες (π.χ. σπαράγγια, φράουλες ή θάμνοι), περιλαμβάνονται από το έτος της φύτευσης, ακόμη κι αν δεν έχουν αρχίσει μέχρι τώρα να παράγουν.Τα καλλιεργούμενα μανιτάρια (Θ/2) εξαιρούνται από τη συνολική έκταση.Στην περίπτωση συνδυασμένων καλλιεργειών (Θ/5), η χρησιμοποιούμενη γεωργική έκταση κατανέμεται στις διάφορες καλλιέργειες αναλογικά, βάσει της χρήσης του εδάφους από την κάθε σχετική καλλιέργεια.Οι γεωργικές εκτάσεις οι συνδυασμένες με δάση διαιρούνται με παρόμοιο τρόπο.Η αρχή αυτή δεν ισχύει για τις μεικτές καλλιέργειες (πρόκειται για καλλιέργειες που αναπτύσσονται και συγκομίζονται μαζί στο ίδιο έδαφος, π.χ. ανάμεικτος αραβόσιτος), ή τις διαδοχικές καλλιέργειες (π.χ. κριθάρι με εμβόλιμη καλλιέργεια τριφυλλιού που θα συγκομισθεί αργότερα).Στην περίπτωση συνδυασμένων καλλιεργειών, αν μια καλλιέργεια δεν έχει σημασία για την εκμετάλλευση, αγνοείται κατά την ανάλυση των εκτάσεων.Μπορεί να γίνεται εξαίρεση από την αρχή της αναλογικής κατανομής όταν τα αποτελέσματα δεν πρόκειται να είναι ικανοποιητικά, με την προϋπόθεση ότι τηρούνται οι κανόνες που έχουν θεσπιστεί από τα κράτη μέλη σε συμφωνία με την Επιτροπή.Οι διαδοχικές δευτερεύουσες καλλιέργειες καταγράφονται μόνο στον τίτλο Θ/1. Υπό τους τίτλους Δ έως Ζ δεν υπολογίζεται η έκταση της κάθε διαδοχικής καλλιέργειας, αλλά η έκταση αποδίδεται σε μία μόνο καλλιέργεια, εκείνη που θεωρείται ως κύρια καλλιέργεια. Όταν κατά τη διάρκεια ενός γεωργικού έτους καλλιεργούνται διαδοχικά πολλές καλλιέργειες σε μια έκταση, κύρια καλλιέργεια είναι αυτή που έχει την υψηλότερη αξία παραγωγής. Αν η κύρια καλλιέργεια δεν μπορεί να καθορισθεί βάσει της αξίας παραγωγής, τότε ως κύρια καλλιέργεια θεωρείται αυτή που κατέχει το έδαφος για το μεγαλύτερο χρονικό διάστημα.Δ. ΑΡΟΣΙΜΗ ΕΚΤΑΣΗI. Γη που καλλιεργείται (οργώνεται) τακτικά, κατά κανόνα στο πλαίσιο συστήματος αμειψισποράς.II. Ένα σύστημα αμειψισποράς σημαίνει ότι οι καλλιέργειες σε ένα ορισμένο αγροτεμάχιο ακολουθούν άλλες καλλιέργειες σύμφωνα με ένα προκαθορισμένο σχέδιο. Συνήθως οι καλλιέργειες αλλάζουν κάθε χρόνο, αλλά μπορεί να είναι και πολυετείς. Για να διακρίνεται η αρόσιμη έκταση από τις μόνιμες καλλιέργειες (Ζ) ή από τα μόνιμα λιβάδια και βοσκότοπους (ΣΤ), χρησιμοποιείται ένα κατώτατο όριο πέντε ετών. Αυτό σημαίνει ότι αν ένα αγροτεμάχιο χρησιμοποιείται για την ίδια καλλιέργεια επί πέντε ή περισσότερα έτη, χωρίς στο διάστημα αυτό να αντικατασταθεί η προηγούμενη καλλιέργεια από νέα καλλιέργεια, δεν θεωρείται αρόσιμη έκταση.Ορισμένες καλλιέργειες οι οποίες συνήθως θεωρούνται ως κηπευτικά, ως καλλωπιστικά φυτά ή ως βιομηχανικά φυτά (π.χ. σπαράγγια, τριαντάφυλλα, διακοσμητικοί θάμνοι που καλλιεργούνται για τα λουλούδια ή τα φύλλα τους, φράουλες, λυκίσκος) περιλαμβάνονται στην κατηγορία αυτή, παρά το γεγονός ότι ενδέχεται να παραμένουν στο έδαφος για διάστημα μεγαλύτερο των πέντε ετών.Η αρόσιμη έκταση περιλαμβάνει τις καλλιέργειες των κατηγοριών Δ/1 έως Δ/20, Δ/23-Δ/35, τις αγραναπαύσεις χωρίς επιδότηση (Δ/21) και τις αγραναπαύσεις που υπόκεινται σε προγράμματα παροχής κινήτρων για παύση καλλιεργειών χωρίς οικονομική χρήση (Δ/22).Οι εκτάσεις βιομηχανικών καλλιεργειών σε γη υπό παύση καλλιέργειας περιλαμβάνονται υπό τους αντίστοιχους τίτλους, αλλά καταγράφονται επίσης και στο σημείο Ι/8 β).Δ/1 έως Δ/8 Δημητριακά για την παραγωγή καρπού (περιλαμβάνονται και οι σπόροι για σπορά)II. Εξαιρούνται τα σιτηρά που συγκομίζονται χλωρά. Αυτά καταγράφονται στο Δ/18.Δ/1 Μαλακό σιτάρι και όλυραI. Triticum aestivum L. emend. Fiori et Paol., Triticum spelta L και Triticum monococcum L.Δ/2 Σκληρό σιτάριI. Triticum durum Desf.Δ/3 ΣίκαληI. Secale cereale L.Περιλαμβάνονται τα μείγματα σίκαλης και άλλων δημητριακών που σπέρνονται το φθινόπωρο.Δ/4 ΒρώμηI. Hordeum vulgare L.Δ/5 ΒρώμηI. Avena sativa L.Περιλαμβάνονται τα μείγματα βρώμης και άλλων δημητριακών που σπέρνονται την άνοιξη.Δ/6 Αραβόσιτος σε κόκκουςI. Αραβόσιτος (Zea mays L.) που συγκομίζεται ως κόκκος.II. Αραβόσιτος που συγκομίζεται με το χέρι, με συλλεκτική, εκκοκκιστική ή θεριζοαλωνιστική μηχανή, ασχέτως της χρήσης, περιλαμβανομένων των κόκκων για ενσιρωμένες ζωοτροφές. Περιλαμβάνονται επίσης οι κόκκοι που συγκομίζονται μαζί με μέρη του στάχεως, αλλά με υγρασία μεγαλύτερη του 20 %, και χρησιμοποιούνται για ενσιρωμένες ζωοτροφές (γνωστά ως μείγματα αραβοσίτου, Corn-Cob-Mix, CCM).Το γλυκό καλαμπόκι που καταναλώνεται ως λαχανικό περιλαμβάνεται στο Δ/14.Δ/7 ΡύζιI. Oryza sativa L.Δ/8 Άλλα δημητριακά για την παραγωγή καρπούI. Δημητριακά αμιγούς καλλιέργειας, που συγκομίζονται ξηρά για καρπό και δεν καταγράφονται αλλού από το Δ/1 έως το Δ/7.II. Οι καλλιέργειες που πρέπει να καταγράφονται εδώ είναι μεταξύ άλλων: το σόργο (Sorghum bicolor × Sorghum sudanense.), το τριτικάλε (Triticosecale Wittmack) και το κεχρί (Panicum miliaceum L.). Το φαγόπυρο (Fagopyrum esculentum.) και η φαλαρίδα (Phalaris canariensis L.) περιλαμβάνονται επίσης εδώ, διότι καλλιεργούνται και υποβάλλονται σε επεξεργασία με τον ίδιο τρόπο όπως τα δημητριακά.Δ/9 Όσπρια για καρπό (περιλαμβάνονται και σπόροι για σπορά και μείγματα οσπρίων με σιτηρά)I. Καλλιέργειες που σπέρνονται και συγκομίζονται κυρίως για το περιεχόμενό τους σε πρωτεϊνες.II. Τα όσπρια που συγκομίζονται χλωρά περιλαμβάνονται στο Δ/14 ή το Δ/18, ανάλογα με τη χρήση τους. Οι καλλιέργειες αυτές αποτελούνται κυρίως από ψυχανθή.Δ/9 ε) Μπιζέλια, φασόλια και γλυκά λούπιναI. Pisum sativum L., Vicia faba L., Lupinus spp., αμιγούς καλλιέργειας, που συγκομίζονται ξηρά για καρπό.Δ/9 στ) Φακές, ρεβύθια και λαθούριαI. Lens culinaris, Cicer arietinum, Vicia pannonica Crantz or Vicia varia αμιγούς καλλιέργειας, που συγκομίζονται ξηρά για καρπό.Δ/9 ζ) Άλλα όσπρια που συγκομίζονται ξηράI. Καλλιέργειες που σπέρνονται και συγκομίζονται ξηρές για καρπό, κυρίως λόγω του περιεχομένου τους σε πρωτεΐνες, που δεν αναφέρονται αλλού.Δ/10 Πατάτες (περιλαμβάνονται οι πρώιμες πατάτες και οι πατατόσποροι)I. Solanum tuberosum L.Δ/11 Ζαχαρότευτλα (δεν περιλαμβάνονται οι σπόροι για σπορά)I. Beta vulgaris L, που προορίζεται για τη βιομηχανία ζάχαρης και την παραγωγή οινοπνεύματος.Δ/12 Κτηνοτροφικά φυτά με ριζώματα, κονδύλους κ.λπ. και κτηνοτροφικά λάχανα (δεν περιλαμβάνονται οι σπόροι για σπορά)I. Κτηνοτροφικά τεύτλα (Beta vulgaris L.) και φυτά της οικογένειας Brassicae που προορίζονται για κτηνοτροφική χρήση και άλλα φυτά που καλλιεργούνται κυρίως για τις ρίζες τους για κτηνοτροφική χρήση, που δεν αναφέρονται αλλού.II. Όλα τα φυτά της οικογένειας Brassicae που προορίζονται για κτηνοτροφική χρήση κατατάσσονται εδώ, ανεξαρτήτως του αν το τμήμα τους που συγκομίζεται για κτηνοτροφική χρήση είναι η ρίζα ή το στέλεχος. Άλλα φυτά μπορούν να είναι, π.χ., το κολοκάσι (Helianthus tuberosus L.), οι γλυκοπατάτες (Ipomoea batatas (L.) Lam.), η κτηνοτροφική παστινάκη (Pastinaca sativa L.), η δισκορέα (γιαμ) (Discorea spp.), η μανιόκα (Manihot esculenta Crantz).Δ/23 - Δ/35 Βιομηχανικά φυτάI. Φυτά τα οποία συνήθως δεν πωλούνται απευθείας για κατανάλωση, διότι πρέπει να υποβληθούν σε βιομηχανική επεξεργασία πριν από την τελική χρήση.II. Περιλαμβάνονται οι σπόροι για ποώδη ελαιούχα φυτά, εξαιρουμένων των σπόρων και φυταρίων για κλωστικά (ινώδη) φυτά, λυκίσκο, καπνό και άλλα βιομηχανικά φυτά.Δ/23 ΚαπνόςI. Nicotiana tabacum L.Δ/24 ΛυκίσκοςI. Humulus lupulus L.Δ/25 ΒαμβάκιI. Gossypium spp.Δ/26 Αγριοκράμβες και αγριογογγύλιαI. Brassica napus L. και Brassica rapa, που καλλιεργούνται για την παραγωγή ελαίου και συγκομίζονται ξηρά.Δ/27 ΗλίανθοςI. Helianthus annuus L.Δ/28 ΣόγιαI. Glycine max L.Δ/29 Λιναρόσπορος (ελαιούχος λίνος)I. Linum usitatissimum L., ποικιλίες που καλλιεργούνται κυρίως για την παραγωγή ελαίου.Δ/30 Άλλοι ελαιούχα φυτάI. Άλλα φυτά που καλλιεργούνται κυρίως για το περιεχόμενό τους σε έλαιο και που συγκομίζονται ξηρά, που δεν αναφέρονται αλλού.II. Π.χ., το σινάπι (Sinapis alba L.), η παπαρούνα (Papaver somniferum L.), ο σησαμόσπορος (Sesamum indicum L.), η κίτρινη κύπερη (Cyperus esculentus L.), οι αραχίδες (Arachis hypοgea).Δ/31 Κλωστικός λίνοςI. Linum usitatissimum L., ποικιλίες που καλλιεργούνται κυρίως για την παραγωγή ινών.Δ/32 ΚάνναβιςI. Cannabis sativa L.Δ/33 Άλλα κλωστικά φυτάI. Άλλα φυτά που καλλιεργούνται κυρίως για το περιεχόμενό τους σε ίνες, που δεν αναφέρονται αλλού.II. Π.χ., η γιούτα (Corchorus capsularis), η ινώδης κάνναβις της Μανίλας (Musa textilis), η αγαύη (σιζάλ) (Agave sisalana), το κενάφ (Hibiscus cannabinus).Δ/34 Αρωματικά, φαρμακευτικά και αρτυματικά φυτάII. Τα κύρια αρωματικά, φαρμακευτικά και αρτυματικά φυτά είναι τα εξής:αγγελική (Angelica spp.), μπελαντόνα (Atrοpa spp.), χαμομήλι (Matricaria spp.), κύμινο (Carum spp.), δακτυλίτις (Digitalis spp.), γεντιανή (Gentiana spp.), ύσσωπος (Hyssοpus spp.), γιασεμί (Jasminum spp.), λεβάντα (Laνκαιula spp.), μαντζουράνα (Origanum spp.), μελισσόχορτο (Melissa spp.), μέντα (Mentha spp.), παπαρούνα (Papaνer spp.), βίγκα (Vinca spp.), ψυλλόχορτο (σπόρος) (Psyllium spp.), κρόκος (Curcuma spp.), αλιφασκιά (Salνia spp.), καλέντουλα (Calendula spp.), βαλεριάνα (Valeriana spp.) κ.λπ.Δ/35 Βιομηχανικά φυτά, που δεν αναφέρονται αλλούI. Άλλα βιομηχανικά φυτά που δεν έχουν αναφερθεί αλλού.II. Π.χ., το κιχώριο (Cichorium intibus L.) και το ζαχαροκάλαμο (Saccharum officinarum L.).Δ/14 και Δ/15 Νωπά λαχανικά, πεπονοειδή, φράουλεςII. Εξαιρούνται τα καλλιεργούμενα μανιτάρια (Ι/2).Δ/14 Νωπά λαχανικά, πεπονοειδή, φράουλες - καλλιέργειας υπαίθρου ή υπό χαμηλά (μη προσπελάσιμα) στέγαστραΔ/14 α) Κηπευτικές καλλιέργειες μεγάλης έκτασης (σε αγρό)I. Λαχανικά, πεπονοειδή, φράουλες που καλλιεργούνται στο πλαίσιο εναλλαγής καλλιεργειών.II. Οι κηπευτικές καλλιέργειες μεγάλης έκτασης προορίζονται συνήθως, όχι όμως πάντοτε, για βιομηχανική επεξεργασία παρά για απευθείας διάθεση στην αγορά.Το βασικό στοιχείο εδώ είναι το σύστημα αμειψισποράς που εφαρμόζεται στην εκμετάλλευση: αν οι εκτάσεις που καλλιεργούνται με λαχανικά εναλλάσσονται με καλλιέργειες διαφορετικές από τις κηπευτικές (Δ/14 και Δ/16), η εν λόγω έκταση είναι "μεγάλης έκτασης" (σε αγρό).Δ/14 β) Κηπευτικές καλλιέργειες μικρής έκτασηςI. Λαχανικά, πεπονοειδή και φράουλες που καλλιεργούνται στο πλαίσιο εναλλαγής καλλιεργειών με άλλες κηπευτικές καλλιέργειες (Δ/14 και Δ/16).II. Οι κηπευτικές καλλιέργειες μικρής έκτασης προορίζονται πολλές φορές, αλλά όχι πάντοτε, για απευθείας διάθεση στην αγορά και όχι για βιομηχανική επεξεργασία.Το βασικό στοιχείο εδώ είναι το σύστημα αμειψισποράς που εφαρμόζεται στο αγροτεμάχιο: αν η έκταση που καλλιεργείται με λαχανικά εναλλάσσεται μόνο με άλλες κηπευτικές καλλιέργειες, (Δ/14 και Δ/16), είναι "μικρής έκτασης".Δ/15, Δ/17 και Ζ/7 Καλλιέργειες σε θερμοκήπια ή υπό υψηλά (προσπελάσιμα) στέγαστραI. Καλλιέργειες οι οποίες για το σύνολο της περιόδου ανάπτυξής τους ή για το μεγαλύτερο μέρος αυτής καλύπτονται από θερμοκήπια ή από ακίνητα ή κινητά υψηλά στέγαστρα (από γυαλί ή από άκαμπτο ή εύκαμπτο πλαστικό).II. Εξαιρούνται τα φύλλα πλαστικού που τοποθετούνται απευθείας στο έδαφος, καθώς και η γη που καλύπτεται από κώδωνες ή σήραγγες μη προσπελάσιμες για τον άνθρωπο ή από κινητά γυάλινα πλαίσια.Για τα κινητά θερμοκήπια ή τα υψηλά στέγαστρα η έκταση που αναφέρεται είναι οι συνολικές εκτάσεις που καλύπτονται πραγματικά κατά τους δώδεκα προηγούμενους μήνες (οι οποίες αθροίζονται για να υπολογισθεί η συνολική καλυμμένη επιφάνεια) και όχι απλώς η έκταση που καλύπτεται από την εγκατάσταση για κάποιο χρονικό διάστημα.Οι εκτάσεις καλλιεργειών που καλλιεργούνται προσωρινά σε θερμοκήπια και προσωρινά στο ύπαιθρο καταγράφονται ως καλλιέργειες θερμοκηπίου, εκτός αν η περίοδος στο θερμοκήπιο έχει εξαιρετικά περιορισμένη διάρκεια.Αν η ίδια έκταση θερμοκηπίων χρησιμοποιείται περισσότερο από μία φορά καταγράφεται μόνο μία φορά.Υπολογίζεται μόνο η έκταση της βάσης των πολυώροφων θερμοκηπίων.Δ/16 Άνθη και διακοσμητικά φυτά (εξαιρούνται τα φυτώρια), καλλιέργειας υπαίθρου ή υπό χαμηλά (μη προσπελάσιμα) προστατευτικά στέγαστραΔ/17 Άνθη και διακοσμητικά φυτά (εξαιρούνται τα φυτώρια), καλλιέργειας σε θερμοκήπιο ή υπό άλλα (προσπελάσιμα) προστατευτικά στέγαστραΔ/18 Κτηνοτροφικά φυτάI. Όλα τα "χλωρά" φυτά που προορίζονται για κτηνοτροφική χρήση, καλλιεργούνται στο πλαίσιο αμειψισποράς με άλλα φυτά και καταλαμβάνουν την ίδια γη για λιγότερο από πέντε χρόνια (ετήσιες ή πολυετείς καλλιέργειες κτηνοτροφικών φυτών).II. Αυτά τα "χλωρά" φυτά (σε αντιδιαστολή σε εκείνα που συγκομίζονται "ξηρά για καρπό") χρησιμοποιούνται συνήθως για τη βόσκηση των ζώων ή συγκομίζονται χλωρά. Είναι όμως δυνατόν να συγκομιστούν και ξηρά, όπως η ξηρή χορτονομή. Γενικά, συγκομίζεται και χρησιμοποιείται ως κτηνοτροφή ολόκληρο το φυτό, με εξαίρεση τις ρίζες.Περιλαμβάνονται τα φυτά που δεν χρησιμοποιούνται στις εκμεταλλεύσεις αλλά πωλούνται είτε για απευθείας χρήση σε άλλες εκμεταλλεύσεις είτε στη βιομηχανία.Περιλαμβάνονται τα δημητριακά, τα βιομηχανικά φυτά και τα λοιπά φυτά αρόσιμων καλλιεργειών που συγκομίζονται και/ή καταναλώνονται χλωρά για ζωοτροφή. Εξαιρούνται τα κτηνοτροφικά φυτά με ριζώματα, κονδύλους κ.λπ. και τα κτηνοτροφικά λάχανα (Δ/12).Δ/18 α) Προσωρινά λιβάδια και βοσκότοποιI. Ποώδη φυτά για βοσκή, σανό ή ενσιρωμένες ζωοτροφές που περιλαμβάνονται στο πλαίσιο της συνήθους εναλλαγής καλλιεργειών, διάρκειας τουλάχιστον ενός γεωργικού έτους και λιγότερο των πέντε ετών, σπαρμένα με χόρτο ή μείγματα χόρτων. Οι εκτάσεις αυτές καταστρέφονται με όργωμα ή άλλη επεξεργασία ή τα φυτά καταστρέφονται με άλλα μέσα όπως τα φυτοκτόνα για την εκ νέου σπορά ή φύτευση της έκτασης.II. Περιλαμβάνονται εδώ τα μείγματα ποωδών, ως επί το πλείστον, φυτών με άλλα κτηνοτροφικά φυτά (συνήθως ψυχανθή), για βοσκή, που συγκομίζονται χλωρά ή ως αποξηραμένη χορτονομή.Δεν περιλαμβάνονται εδώ οι ετήσιες ποώδεις καλλιέργειες (που διαρκούν λιγότερο από ένα γεωργικό έτος).Δ/18 β) Άλλες χλωρές χορτονομέςI. Άλλες κυρίως ετήσιες καλλιέργειες κτηνοτροφικών φυτών (π.χ. βίκος, χλωρό καλαμπόκι, δημητριακά που συγκομίζονται ή/και καταναλώνονται χλωρά, ψυχανθή).Δ/18 β/i) Χλωρός αραβόσιτος (αραβόσιτος για ενσίρωση)I. Αραβόσιτος (Zea mays L.) που καλλιεργείται για ενσίρωση.II. Όλες οι μορφές κτηνοτροφικού αραβοσίτου, που δεν συγκομίζεται σε κόκκους (ολόκληρο στάχυ, μέρη του ή ολόκληρο το φυτό). Εδώ περιλαμβάνεται ο χλωρός αραβόσιτος που καταναλώνεται απευθείας από τα ζώα (χωρίς ενσίρωση) και τα ολόκληρα στάχυα (κόκκοι και στέλεχος και φλοιός) που συγκομίζονται για ζωοτροφή ή για ενσίρωση.Δ/18 β/iii) Άλλα κτηνοτροφικά φυτάI. Άλλες αρόσιμες καλλιέργειες που προορίζονται για κτηνοτροφική χρήση, συγκομίζονται χλωρές και δεν αναφέρονται αλλού.II. Τα διάφορα είδη τριφυλλιού, ετήσια ή πολυετή, όπως το σαρκόχρουν ή ιταλικό τριφύλλι (Trifolium incarnatum L.), το κόκκινο ή λειμώνιο τριφύλλι (T. pratense L.), το λευκό ή έρπον ή ολλανδικό τριφύλλι (T. repens L.), το αλεξανδρινό ή αιγυπτιακό τριφύλλι (T. alexandrinum), το περσικό (T. resupinatum) και τα διάφορα είδη μηδικής περιλαμβάνονται εδώ.Εδώ περιλαμβάνονται τα μείγματα ψυχανθών, ως επί το πλείστον (κανονικά  &gt; 80 %), κτηνοτροφικών φυτών με ποώδη φυτά, που συγκομίζονται χλωρά ή ως αποξηραμένη χορτονομή.Περιλαμβάνονται εδώ: ετήσιες καλλιέργειες όπως σιτηρά, πολυετής ήρα (λόλιο), ετήσιο σόργο, ορισμένα ετήσια αγρωστώδη φυτά, όπως η κοινή πόα (Poa annua L.), φυτά που ανήκουν σε άλλες οικογένειες, όπως τα σταυρανθή, και τα οποία δεν αναφέρονται αλλού (κράμβη κ.λπ.), η φακελωτή (Phacelia tanacetifolia Benth), αν συγκομίζονται χλωρά.Δεν περιλαμβάνεται ο χλωρός αραβόσιτος.Δ/19 Σπόροι για σπορά και σπορόφυτα αρόσιμων γαιώνI. Εκτάσεις που παράγουν σπόρους για σπορά και φυτάρια για πώληση, εκτός από σιτηρά, ρύζι, όσπρια, πατάτες και ελαιούχα φυτά. Οι σπόροι για σπορά και τα φυτάρια για τις ανάγκες της ίδιας της εκμετάλλευσης (π.χ. νεαρά φυτά κηπευτικών, όπως τα λάχανα και τα μαρούλια) περιλαμβάνονται στον τίτλο της σχετικής καλλιέργειας.II. Περιλαμβάνονται οι σπόροι για σπορά χορτονομής.Δ/20 Άλλες καλλιέργειες αρόσιμων γαιώνI. Καλλιέργειες αρόσιμων γαιών που δεν περιλαμβάνονται στα Δ/1 έως 19 ή στα Δ/21 έως Δ/35.II. Στο σημείο αυτό περιλαμβάνονται μόνο καλλιέργειες χαμηλής οικονομικής σημασίας και, ειδικότερα, μόνο φυτά τα οποία δεν μπορούν να καταταγούν σε καμία άλλη θέση. Τα μείγματα καλλιεργειών πρέπει, στο μέτρο του δυνατού, να κατατάσσονται αλλού, είτε ανάλογα με τους ορισμούς της συγκεκριμένης μεταβλητής είτε, αν δεν αναφέρεται τίποτε, στην καλλιέργεια με τη μεγαλύτερη οικονομική αξία.Αν μια καλλιέργεια δεν μπορεί να καταταγεί χωριστά, πρέπει να ομαδοποιείται με καλλιέργειες του ίδιους είδους και όχι με άλλες καλλιέργειες διαφορετικής κατηγορίας. Π.χ., οι μικρές εκτάσεις στις οποίες καλλιεργείται ελαιούχος λίνος δεν πρέπει να κατατάσσονται εδώ, αλλά στη θέση "άλλα ελαιούχα φυτά".Δ/21 και Δ/22 Γαίες υπό αγρανάπαυσηII. Η γη υπό αγρανάπαυση δεν θα πρέπει να συγχέεται με τις διαδοχικές καλλιέργειες (Ι/1) και τη μη χρησιμοποιούμενη γεωργική έκταση (Η/1). Το ουσιαστικό χαρακτηριστικό της γης υπό αγρανάπαυση είναι ότι την αφήνουν να ανακτήσει τις δυνάμεις της, συνήθως για ένα ολόκληρο γεωργικό έτος.Η γη υπό αγρανάπαυση μπορεί να είναι:1. Ακάλυπτη γη χωρίς καθόλου φυτά.2. Γη με αυτοφυή βλάστηση, που μπορεί να χρησιμοποιείται ως χορτονομή ή να θάβεται επιτόπου με άροση.3. Γη που σπέρνεται αποκλειστικά για την παραγωγή χλωρής λίπανσης.Δ/21 Γαίες υπό αγρανάπαυση χωρίς επιδοτήσειςI. Όλες οι γαίες που περιλαμβάνονται στο σύστημα εναλλαγής καλλιεργειών (αμειψισποράς), είτε χρησιμοποιούνται είτε όχι, αλλά οι οποίες δεν παράγουν μια εσοδεία κατά τη διάρκεια ενός γεωργικού έτους, για τις οποίες δεν καταβάλλεται οικονομική ενίσχυση ή επιδότηση.Δ/22 Γαίες υπό αγρανάπαυση που υπόκεινται σε καθεστώς ενισχύσεων για παύση καλλιεργειών και δεν χρησιμοποιούνται οικονομικάI. Εκτάσεις για τις οποίες η εκμετάλλευση έχει δικαίωμα οικονομικής ενίσχυσης για να ενθαρρυνθεί η παύση καλλιεργειών σε αρόσιμη γη σύμφωνα με τον κανονισμό (EΚ) αριθ. 1251/1999 του Συμβουλίου(4) ή, όπου ισχύει, την πιο πρόσφατη νομοθεσία. Αν υπάρχουν παρόμοια εθνικά προγράμματα, περιλαμβάνονται και αυτές οι εκτάσεις στο χαρακτηριστικό αυτό. Οι εκτάσεις που υπόκεινται σε προγράμματα στα οποία η έκταση αποσύρεται από την παραγωγή για περισσότερο από πέντε έτη θα πρέπει να καταγράφονται στα Η/1 και Η/3.II. Οι αρόσιμες εκτάσεις που υπόκεινται σε προγράμματα βάσει των οποίων επιτρέπεται η παραγωγή για μη διατροφική χρήση και γίνεται πράγματι καλλιέργεια βάσει συμβάσεων καταγράφονται στα Δ/1 έως Δ/20 ή Δ/23 έως Δ/35.E. ΟΙΚΟΓΕΝΕΙΑΚΟΙ ΚΗΠΟΙI. Εκτάσεις αφιερωμένες στην καλλιέργεια γεωργικών προϊόντων που προορίζονται για κατανάλωση από τον κάτοχο και το νοικοκυριό του.II. Κανονικά οι οικογενειακοί κήποι διαχωρίζονται από την υπόλοιπη γεωργική γη και είναι αναγνωρίσιμοι ως οικογενειακοί κήποι. Έξω από την εκμετάλλευση πωλούνται μόνο περιστασιακά πλεονάσματα προϊόντων που προέρχονται από την έκταση αυτή. Όλες οι εκτάσεις που παράγουν προϊόντα τα οποία κατά κανόνα πωλούνται στην αγορά κατατάσσονται σε άλλα σημεία, έστω και αν μέρος των προϊόντων καταναλώνεται από τον κάτοχο και το νοικοκυριό του.Οι εκτάσεις που παράγουν ζωοτροφές για ζώα κάθε είδους, έστω και αν τα ζώα καταναλώνονται από τον κάτοχο και την οικογένειά του, κατατάσσονται στα αντίστοιχα σημεία.Ένας οικογενειακός κήπος μπορεί να περιλαμβάνει τόσο αρόσιμες γαίες όσο και μόνιμες καλλιέργειες.Δεν περιλαμβάνονται τα εξής:- κήποι αναψυχής (πάρκα και χλοοτάπητες) (Η/3),- εκτάσεις που καλλιεργούνται από συλλογικά νοικοκυριά, για παράδειγμα ερευνητικά ιδρύματα, θρησκευτικές κοινότητες, οικοτροφεία, φυλακές κ.λπ. Οι εκτάσεις αυτές λογίζονται ως γεωργική εκμετάλλευση εάν μια τέτοια εκμετάλλευση, ενώ συνδέεται με ένα συλλογικό νοικοκυριό, λειτουργεί με τέτοιο τρόπο ώστε να πληροί τα άλλα κριτήρια μιας γεωργικής εκμετάλλευσης. Οι εκτάσεις αυτές ταξινομούνται ανάλογα με τη χρήση τους, όπως συμβαίνει και με τις εκτάσεις μιας γεωργικής εκμετάλλευσης.ΣΤ. ΜΟΝΙΜΑ ΛΙΒΑΔΙΑ ΚΑΙ ΒΟΣΚΟΤΟΠΟΙI. Γαίες που χρησιμοποιούνται για τη μόνιμη παραγωγή (πέντε έτη ή περισσότερο) ποωδών κτηνοτροφικών φυτών, μέσω καλλιέργειας (με σπορά) ή με φυσικό τρόπο (αυτοφυή φυτά), και που δεν περιλαμβάνονται στο σύστημα εναλλαγής καλλιεργειών της εκμετάλλευσης.II. Η γη μπορεί να χρησιμοποιηθεί για βόσκηση ή να θεριστεί για ενσίρωση ή χορτονομή.ΣΤ/1 Βοσκότοποι και λιβάδια, εξαιρουμένων των άγονων βοσκοτόπωνI. Μόνιμοι βοσκότοποι σε εδάφη καλής ή μέτριας ποιότητας. Οι εκτάσεις αυτές μπορούν κανονικά να χρησιμοποιηθούν για εντατική βόσκηση.II. Εξαιρούνται τα εξής:- άγονοι βοσκότοποι, είτε χρησιμοποιούνται κατά διαστήματα είτε συνεχώς (ΣΤ/2),- μη χρησιμοποιούμενοι βοσκότοποι και λιβάδια (H/1).ΣΤ/2 Άγονοι βοσκότοποιI. Μόνιμοι βοσκότοποι χαμηλής απόδοσης, συνήθως σε έδαφος χαμηλής ποιότητας, π.χ. σε λοφώδες έδαφος και σε μεγάλο υψόμετρο, που συνήθως δεν έχουν βελτιωθεί με λίπανση, καλλιέργεια, επανασπορά ή αποστράγγιση.Οι εκτάσεις αυτές μπορούν κανονικά να χρησιμοποιηθούν μόνο για εκτατική βόσκηση, δεν μπορούν να δεχθούν μεγάλη πυκνότητα ζώων και κανονικά δεν θερίζονται.II. Εδώ μπορεί να περιλαμβάνεται το πετρώδες έδαφος, οι χερσότοποι, το βαλτώδες έδαφος και τα "δάση ελαφιών" στη Σκωτία.Εξαιρούνται οι άγονοι βοσκότοποι που δεν είναι σε χρήση (Η/1).Ζ. ΜΟΝΙΜΕΣ ΚΑΛΛΙΕΡΓΕΙΕΣI. Καλλιέργειες χωρίς αμειψισπορά, εκτός από μόνιμα λιβάδια, που καταλαμβάνουν το έδαφος για μεγάλη χρονική περίοδο και παράγουν προϊόντα για πολλά έτη.II. Η κατηγορία αυτή περιλαμβάνει τα φυτώρια (εκτός από τα μη εμπορικά φυτώρια δασικών δένδρων που βρίσκονται σε δάση, και τα οποία περιλαμβάνονται στα δάση) και τα φυτά που χρησιμοποιούνται στην πλεκτική ή την κλωστική (λυγαριές, καλάμια, βούρλα κ.λπ.: Ζ/6).Οι καλλιέργειες που αντιμετωπίζονται ως κηπευτικά ή ως καλλωπιστικά ή βιομηχανικά φυτά (π.χ., σπαράγγια, τριαντάφυλλα, διακοσμητικοί θάμνοι που καλλιεργούνται για τα λουλούδια ή τα φύλλα τους, φράουλες, λυκίσκος) δεν περιλαμβάνονται στην κατηγορία αυτή, ακόμη και αν είναι μόνιμες. Καταγράφονται στις αντίστοιχες κατηγορίες αρόσιμης γης.Ζ/1 έως Ζ/6 Μόνιμες καλλιέργειες υπαίθρουΖ/1 Καλλιέργειες οπωροφόρων δέντρων και θάμνων σαρκωδών καρπώνI. Εκτάσεις που περιλαμβάνουν δέντρα, θάμνους και άλλα πολυετή φυτά σαρκωδών καρπών, εκτός από τις φράουλες, για την παραγωγή φρούτων. Οι οπωρώνες μπορούν να είναι συνεχούς τύπου με ελάχιστα διαστήματα μεταξύ των δένδρων ή μη συνεχούς τύπου με μεγάλα διαστήματα και μπορεί να μην περιλαμβάνουν άλλες καλλιέργειες.II. Περιλαμβάνονται οι καστανιές.Δεν περιλαμβάνονται οι εσπεριδοειδώνες (Ζ/2), οι ελαιώνες (Ζ/3) και οι αμπελώνες (Ζ/4).Ζ/1 α) Νωπά φρούτα και σαρκώδεις καρποί καλλιεργειών εύκρατης προέλευσηςI. Φυτείες φρούτων και σαρκωδών καρπών που παραδοσιακά καλλιεργούνται σε εύκρατα κλίματα για την παραγωγή νωπών φρούτων ή σαρκωδών καρπών.Ζ/1 β) Φρούτα και σαρκώδεις καρποί καλλιεργειών υποτροπικής προέλευσηςI. Φυτείες φρούτων και σαρκωδών καρπών που παραδοσιακά καλλιεργούνται σε υποτροπικά κλίματα για την παραγωγή νωπών φρούτων ή σαρκωδών καρπών.II. Οι ακόλουθες καλλιέργειες θεωρούνται, π.χ., υποτροπικά φρούτα και σαρκώδεις καρποί: ανόνα (Anοna spp.), ανανάς (Ananas spp.), αβοκάντο (Persea spp.), μπανάνα (Musa spp.), φραγκόσυκο (Opuntia spp.), λίτσι (Litchi spp.), παπάγια (Carica spp.), μάνγκο (Mangifera spp.), γκουάβα (Psidium spp.), πασιφλόρα (Passiflοra spp.).Ζ/1 γ) Καρποί με κέλυφοςII. Π.χ. καρύδια (Juglans regia L.), φουντούκια (Corylus avelanna L.), αμύγδαλα (Prunus dulcis (Mill.) D.A. Webb.), κάστανα (Castanea sativa Mill.).Ζ/2 ΕσπεριδοειδώνεςI. Citrus spp.Ζ/3 ΕλαιώνεςI. Olea europea L.Ζ/3 α) που συνήθως παράγουν επιτραπέζιες ελιέςI. Φυτείες ποικιλιών που καλλιεργούνται κανονικά για την παραγωγή επιτραπέζιων ελιών.Ζ/3 β) που συνήθως παράγουν ελιές για λάδιI. Φυτείες ποικιλιών που καλλιεργούνται κανονικά για την παραγωγή ελαιολάδου.Ζ/4 ΑμπελώνεςI. Vitis vinifera L.Ζ/4 α) Αμπελώνες, που συνήθως παράγουν κρασιά ποιότηταςI. Καλλιέργειες ποικιλιών σταφυλιών οινοποιίας που συνήθως καλλιεργούνται για την παραγωγή κρασιών ποιότητας παραγόμενων σε καθορισμένες περιοχές (vqprd) που καλύπτουν τις απαιτήσεις του κανονισμού (ΕΚ) αριθ. 1493/1999 του Συμβουλίου, της 17ης Μαΐου 1999(5) για την κοινή οργάνωση της αμπελοοινικής αγοράς ή, όπου ισχύει, την πιο πρόσφατη νομοθεσία και τις απαιτήσεις που έχουν οριστεί στο πλαίσιο της υλοποίησής τους βάσει εθνικών κανονισμών.Ζ/4 β) Αμπελώνες, που συνήθως παράγουν λοιπά κρασιάI. Καλλιέργειες ποικιλιών σταφυλιών οινοποιίας που καλλιεργούνται για την παραγωγή κρασιών εκτός από τα κρασιά ποιότητας που παράγονται σε καθορισμένες περιοχές (vqprd).Ζ/4 γ) Αμπελώνες, που συνήθως παράγουν επιτραπέζια σταφύλιαI. Καλλιέργειες ποικιλιών σταφυλιών οινοποιίας που καλλιεργούνται για την παραγωγή επιτραπέζιων σταφυλιών.Ζ/4 δ) Αμπελώνες, που συνήθως παράγουν σταφίδεςI. Καλλιέργειες ποικιλιών σταφυλιών οινοποιίας που καλλιεργούνται για την παραγωγή σταφίδων.Ζ/5 ΦυτώριαI. Εκτάσεις με νεαρά ξυλώδη φυτά που καλλιεργούνται στο ύπαιθρο με σκοπό τη μεταφύτευση:α) φυτώρια αμπέλων και υποκειμένων αμπέλου·β) φυτώρια οπωροφόρων δένδρων·γ) φυτώρια καλλωπιστικών φυτών·δ) φυτώρια δασικών δένδρων (εκτός από αυτά που καλλιεργούνται για τις ανάγκες της ίδιας της εκμετάλλευσης σε δασικές περιοχές)·e) δένδρα και θάμνοι για φύτευση σε κήπους, πάρκα, στις παρυφές δρόμων και σε πρανή, π.χ. φυτά θαμνοστοιχιών, τριανταφυλλιές και άλλοι καλλωπιστικοί θάμνοι, καλλωπιστικά κωνοφόρα, όπου συμπεριλαμβάνονται πάντα οι υπόγειοι βλαστοί και τα νεαρά φυτά τους.II. Τα εμπορικά φυτώρια δασικών δένδρων, είτε βρίσκονται σε δασικές περιοχές είτε έξω από αυτές, περιλαμβάνονται στο Ζ/5, όπως και τα μη εμπορικά φυτώρια δασικών δένδρων για τις ανάγκες της ίδιας της εκμετάλλευσης που καλλιεργούνται έξω από δασικές περιοχές. Όμως, τα (μικρά κατά κανόνα) φυτώρια για τις ανάγκες της ίδιας της εκμετάλλευσης που βρίσκονται μέσα σε δασικές περιοχές περιλαμβάνονται στις δασικές εκτάσεις (στοιχείο Η/2).>ΘΕΣΗ ΠΙΝΑΚΑ>Ζ/6 Άλλες μόνιμες καλλιέργειεςI. Μόνιμες καλλιέργειες υπαίθρου εκτός από αυτές που περιλαμβάνονται στα Ζ/1 έως Ζ/5 και ιδιαίτερα αυτές που προορίζονται για την καλαθοποιία ή την σπαρτοπλεκτική (βλέπε 02.01.42 στον κατάλογο των γεωργικών προϊόντων).Ζ/7 Μόνιμες καλλιέργειες σε θερμοκήπιαΒλέπε Δ/15, Δ/17 για τον ορισμό του θερμοκηπίου.H. ΑΛΛΕΣ ΕΚΤΑΣΕΙΣΟι "άλλες εκτάσεις" περιλαμβάνουν μη χρησιμοποιούμενες γεωργικές εκτάσεις (γεωργική γη που δεν καλλιεργείται πλέον, για οικονομικούς, κοινωνικούς ή άλλους λόγους, και η οποία δεν χρησιμοποιείται στο σύστημα εναλλαγής καλλιεργειών) και γη που καταλαμβάνεται από κτίρια, αυλές, δρόμους, μικρές λίμνες, λατομεία, άγονη γη, βράχους κ.λπ.H/1 Μη χρησιμοποιούμενη γεωργική γη (γεωργική γη που δεν καλλιεργείται πλέον, για οικονομικούς, κοινωνικούς ή άλλους λόγους, και η οποία δεν χρησιμοποιείται στο σύστημα εναλλαγής καλλιεργειών)I. Έκταση που στο παρελθόν χρησιμοποιούνταν ως γεωργική έκταση και η οποία, κατά τη διάρκεια του έτους αναφοράς της έρευνας, δεν καλλιεργείται πλέον για οικονομικούς, κοινωνικούς ή άλλους λόγους και που δεν χρησιμοποιείται στο σύστημα εναλλαγής καλλιεργειών, πράγμα που σημαίνει ότι δεν προορίζεται για καμία γεωργική χρήση.II. Η έκταση αυτή θα μπορούσε να αρχίσει ξανά να καλλιεργείται χρησιμοποιώντας τους πόρους που είναι συνήθως διαθέσιμοι σε μια γεωργική εκμετάλλευση.Εξαιρούνται τα εξής:- κήποι αναψυχής (πάρκα και χλοοτάπητες) (Η/3),- γη σε αγρανάπαυση (Δ/21 και Δ/22).H/2 Δασικές εκτάσειςI. Εκτάσεις που καλύπτονται από δένδρα ή χαμόδενδρα, περιλαμβανομένων των φυτειών λεύκας μέσα ή έξω από δάση και των φυτωρίων δασικών δένδρων που καλλιεργούνται σε δασικές περιοχές για τις ανάγκες της ίδιας της εκμετάλλευσης, καθώς και των δασικών εγκαταστάσεων (δασικοί δρόμοι, χώροι αποθήκευσης ξυλείας κ.λπ.)II. Όταν συνδυάζονται γεωργικές καλλιέργειες με δασικές περιοχές, η έκταση χωρίζεται αναλογικά με τη χρήση του εδάφους.Οι ανεμοφράκτες, οι θαμνοστοιχίες κ.λπ. θα πρέπει να συμπεριλαμβάνονται εφόσον μπορούν να θεωρηθούν ως τμήματα δασικών περιοχών.Εδώ περιλαμβάνονται και τα χριστουγεννιάτικα δένδρα καθώς και τα δένδρα και οι θάμνοι που καλλιεργούνται κυρίως για χρήση ως πηγές ενέργειας, ασχέτως του πού καλλιεργούνται.Εξαιρούνται τα εξής:- καρυδιές και καστανιές που καλλιεργούνται ιδίως για τον καρπό τους (Ζ/1), άλλες φυτείες μη δασικών δένδρων (Ζ) και φυτείες λυγαριών (Ζ/6),- εκτάσεις με μεμονωμένα δένδρα, μικρές συστάδες ή δενδροστοιχίες (Η/3),- πάρκα (Η/03), κήποι (πάρκα και χλωροτάπητες) (Η/3), χορτολιβαδικές εκτάσεις (ΣΤ/1 και ΣΤ/2) και αχρησιμοποίητοι άγονοι βοσκότοποι (Η/1),- χερσότοποι και βαλτότοποι (ΣΤ/1 ή Η/1),- εμπορικά φυτώρια δασικών δένδρων και άλλα φυτώρια εκτός δασικών περιοχών (Ζ/5).H/3 Άλλες εκτάσεις (γη που καταλαμβάνεται από κτίρια, κήπους αναψυχής, αυλές δρόμους, μικρές λίμνες, λατομεία, άγονες γαίες, βράχους κ.λπ.)I. Όλα τα μέρη της συνολικής έκτασης που ανήκει στη γεωργική εκμετάλλευση τα οποία δεν αποτελούν ούτε χρησιμοποιούμενη γεωργική έκταση, ούτε μη χρησιμοποιούμενη έκταση ούτε δασική έκταση.II. Ο τίτλος αυτός καλύπτει ειδικότερα τα εξής:1. εκτάσεις που δεν χρησιμοποιούνται άμεσα για καλλιέργεια, αλλά είναι απαραίτητες για τη λειτουργία του αγροκτήματος, όπως έδαφος που καταλαμβάνεται από κτίρια ή δρόμους·2. εκτάσεις ακατάλληλες για γεωργική παραγωγή, δηλαδή που μπορούν να καλλιεργηθούν μόνο με ακραία μέσα που συνήθως δεν είναι διαθέσιμα σε μια γεωργική εκμετάλλευση, όπως π.χ. έλη, χερσότοποι κ.λπ.·3. κήποι αναψυχής (πάρκα και χλοοτάπητες).Θ. ΜΕΙΚΤΕΣ ΚΑΙ ΔΙΑΔΟΧΙΚΕΣ ΔΕΥΤΕΡΕΥΟΥΣΕΣ ΚΑΛΛΙΕΡΓΕΙΕΣ, ΜΑΝΙΤΑΡΙΑ, ΑΡΔΕΥΣΗ, ΘΕΡΜΟΚΗΠΙΑ, ΕΓΚΑΤΑΣΤΑΣΕΙΣ ΑΠΟΘΗΚΕΥΣΗΣ ΦΥΣΙΚΩΝ ΛΙΠΑΣΜΑΤΩΝ, ΠΑΥΣΗ ΚΑΛΛΙΕΡΓΕΙΑΣ ΑΡΟΣΙΜΗΣ ΓΗΣ ΚΑΙ ΔΙΑΧΕΙΡΙΣΗ ΘΡΕΠΤΙΚΩΝ ΣΤΟΙΧΕΙΩΝΘ/1 Διαδοχικές δευτερεύουσες καλλιέργειες (εκτός από κηπευτικές καλλιέργειες και καλλιέργειες σε θερμοκήπιο)I. Καλλιέργειες που αναπτύσσονται μετά (ή ενδεχομένως πριν από) την κύρια καλλιέργεια και συγκομίζονται κατά τους δώδεκα μήνες αναφοράς. Καταγράφεται η έκταση για κάθε καλλιέργεια εάν υπάρχουν περισσότερες από μία διαδοχικές (ή προηγούμενες) καλλιέργειες.II. Η έκταση της διαδοχικής καλλιέργειας δεν καταγράφεται δύο φορές, δηλαδή η έκταση περιλαμβάνεται στα τμήματα Δ έως Ζ μόνο για την κύρια καλλιέργεια, ενώ η έκταση της διαδοχικής καλλιέργειας δεν περιλαμβάνεται σε κανένα άλλο στοιχείο εκτός από το Θ/1.Εξαιρούνται οι κηπευτικές καλλιέργειες [Δ/14 β)], οι καλλιέργειες θερμοκηπίων (Δ/15, Δ/17) και οι οικογενειακοί κήποι (Ε).Θ/2 ΜανιτάριαI. Μανιτάρια καλλιεργούμενα σε κτίρια που έχουν ανεγερθεί ειδικά ή έχουν προσαρμοστεί για την καλλιέργεια μανιταριών, καθώς και σε υπόγειες εγκαταστάσεις, σπήλαια και κελάρια.II. Η έρευνα πρέπει να καταγράφει την πραγματικά καλλιεργούμενη έκταση (πρασιές, σάκκους ή παρόμοιες εκτάσεις) οι οποίες έχουν χρησιμοποιηθεί ή θα χρησιμοποιηθούν τουλάχιστον μία φορά κατά τη δωδεκάμηνη περίοδο αναφοράς.Αν αυτό συμβαίνει περισσότερες από μία φορές, η έκταση εξακολουθεί να καταγράφεται μόνο μία φορά.Θ/3 α) Σύνολο αρδευόμενων εκτάσεωνI. Η μέγιστη έκταση που θα μπορούσε να αρδευθεί κατά το έτος αναφοράς χρησιμοποιώντας τον εξοπλισμό και την ποσότητα νερού που διαθέτει συνήθως η εκμετάλλευση.II. Η συνολική αρδεύσιμη έκταση μπορεί να διαφέρει από το άθροισμα των εκτάσεων που διαθέτουν αρδευτικό εξοπλισμό, δεδομένου ότι ο εξοπλισμός αυτός μπορεί να είναι κινητός και επομένως να μπορεί να χρησιμοποιηθεί σε πολλούς αγρούς κατά τη διάρκεια του γεωργικού έτους· επίσης, η δυνατότητα μπορεί να περιορίζεται λόγω της ποσότητας του διαθέσιμου νερού ή της περιόδου κατά την οποία είναι δυνατή η εκμετάλλευση των κινητών εγκαταστάσεων.Θ/3 β) Έκταση αρδευόμενων καλλιεργειώνI. Έκταση των καλλιεργειών που αρδεύτηκαν πραγματικά μία τουλάχιστον φορά κατά το δωδεκάμηνο από την ημερομηνία της έρευνας.II. Δεν θα πρέπει να περιλαμβάνονται οι καλλιέργειες θερμοκηπίου και οι οικογενειακοί κήποι, που αρδεύονται σχεδόν πάντα.Αν περισσότερες από μία καλλιέργειες καλλιεργούνται σε ένα αγρό κατά τη διάρκεια του γεωργικού έτους, η έκταση θα πρέπει να καταγραφεί μόνο μία φορά: για την κύρια καλλιέργεια, αν χρησιμοποιήθηκε άρδευση, ή αλλιώς για την πιο σημαντική αρδευόμενη δευτερεύουσα ή διαδοχική καλλιέργεια.Θ/5 Μεικτές καλλιέργειεςI. Ταυτόχρονη καλλιέργεια προσωρινών καλλιεργειών (αροτραίων καλλιεργειών ή λιβαδιών και βοσκοτόπων) και μονίμων καλλιεργειών ή/και δασικών φυτών στον ίδιο αγρό και, με την ευρύτερη έννοια, ταυτόχρονη καλλιέργεια διαφορετικών τύπων μονίμων ή προσωρινών καλλιεργειών στον ίδιο αγρό.II. Το χαρακτηριστικό αυτό καλύπτει τη συνολική έκταση που χρησιμοποιείται πραγματικά για τις συνδυασμένες καλλιέργειες. Η υποδιαίρεση της συνολικής έκτασης στις διάφορες καλλιέργειες καλύπτεται στα Δ έως Θ "Συνολική έκταση".Θ/7 Φυσικά λιπάσματα ζωικής προέλευσης (στερεή, υγρή και υδαρής κοπριά)I. "Στερεή κοπριά": κόπρανα (με ή χωρίς χώμα) οικοσίτων ζώων που περιλαμβάνουν ενδεχομένως μικρή ποσότητα ούρων."Υγρή κοπριά": ούρα οικοσίτων ζώων που περιλαμβάνουν ενδεχομένως μικρή ποσότητα κοπράνων ή/και νερού."Υδαρής κοπριά": φυσικό λίπασμα σε υγρή μορφή, δηλαδή μείγμα κοπράνων και ούρων οικόσιτων ζώων, που περιλαμβάνουν ενδεχομένως νερό ή/και μικρή ποσότητα χώματος.Θ/7 α) Εγκαταστάσεις αποθήκευσηςI. Στην περίπτωση της στερεής κοπριάς, οι εγκαταστάσεις αποθήκευσης αναφέρονται σε αποθήκευση σε μια μη διαπερατή επιφάνεια με διατάξεις συγκράτησης της διαρροής υγρών, με ή χωρίς στέγη.Στην περίπτωση της υγρής ή της υδαρούς κοπριάς, οι εγκαταστάσεις αποθήκευσης αναφέρονται σε στεγανή δεξαμενή, ανοικτή ή σκεπασμένη, ή μικρή οριοθετημένη λίμνη με αδιάβροχη επένδυση.II. Οι εγκαταστάσεις αποθήκευσης που δεν χρησιμοποιούνται κατά τη δωδεκάμηνη περίοδο αναφοράς δεν καταγράφονται.Θ/7 β) Δυνατότητα αποθήκευσηςI. Ο αριθμός των μηνών για τους οποίους μπορούν οι εγκαταστάσεις αποθήκευσης να διατηρήσουν την κοπριά που παράγεται στην εκμετάλλευση, χωρίς κίνδυνο διαρροής και χωρίς περιστασιακή εκκένωση.Θ/8 Εκτάσεις που υπόκεινται σε καθεστώς ενισχύσεων για παύση καλλιεργειών, οι οποίες υποδιαιρούνται σε:α) γαίες υπό αγρανάπαυση οι οποίες δεν χρησιμοποιούνται οικονομικά (έχουν ήδη καταγραφεί στο Δ/22)·β) εκτάσεις που χρησιμοποιούνται για την παραγωγή γεωργικών πρώτων υλών που δεν προορίζονται για τρόφιμα ή για ζωοτροφές (π.χ. ζαχαρότευτλα, αγριοκράμβη, δένδρα, θάμνοι κ.λπ., όπου περιλαμβάνονται φακές, ρεβίθια και λαθούρια· καταχωρούνται ήδη στα Δ και Ζ)·γ) εκτάσεις μετατραπείσες σε μόνιμα λιβάδια και βοσκότοπους (καταχωρούνται ήδη στα ΣΤ/1 και ΣΤ/2)·δ) πρώην γεωργικές εκτάσεις μετατραπείσες σε δασικές εκτάσεις ή εκτάσεις που προετοιμάζονται για αναδάσωση (καταχωρούνται ήδη στο Η/2)·ε) άλλες εκτάσεις (καταχωρούνται ήδη στα Η/1 + Η/3).I. Εκτάσεις για τις οποίες η εκμετάλλευση δικαιούται οικονομικής ενίσχυσης για να ενθαρρυνθεί η παύση καλλιεργειών σε αρόσιμες γαίες σύμφωνα με τον κανονισμό (EΚ) αριθ. 1251/1999 ή, όπου ισχύει, σύμφωνα με άλλη κοινοτική ή εθνική νομοθεσία.II. Περιλαμβάνονται μόνο οι εκτάσεις για τις οποίες η εκμετάλλευση δικαιούται οικονομικής ενίσχυσης σε σχέση με το έτος αναφοράς της έρευνας.Περιλαμβάνονται επίσης εδώ οι εκτάσεις που δικαιούνται οικονομικής ενίσχυσης σύμφωνα με παρόμοια προγράμματα βασιζόμενα σε παλαιότερη νομοθεσία.Θ/9 α) Χρήση προστατευτικών καλλιεργειών το χειμώναI. Φυτά που σπέρνονται επίτηδες λόγω της δυνατότητάς τους να συμβάλουν στη μείωση της απώλειας θρεπτικών στοιχείων συνεπεία διαρροής στην ατμόσφαιρα, στα επιφανειακά ή στα υπόγεια ύδατα κατά τη διάρκεια του χειμώνα ή άλλων περιόδων κατά τις οποίες η γη είναι ακάλυπτη ή επιρρεπής σε απώλειες για άλλους λόγους. Το οικονομικό ενδιαφέρον των καλλιεργειών αυτών είναι χαμηλό και ο κύριος στόχος είναι η προστασία του εδάφους.II. Η γεωργική γη που δεν καλύπτεται από φυτά ή στην οποία υπάρχουν μόνο υπολείμματα φυτών στην επιφάνεια είναι ιδιαίτερα ευαίσθητη στη διαρροή θρεπτικών στοιχείων. Το γεγονός αυτό έχει ληφθεί υπόψη τόσο από τους γεωργούς όσο και από τη νομοθεσία/διοίκηση. Στην προσπάθεια μείωσης των απωλειών, που είναι επιζήμιες τόσο για το περιβάλλον όσο και για την οικονομία, μία από τις αποτελεσματικότερες μεθόδους είναι να διατηρείται το έδαφος συνεχώς καλυμμένο με φυτά. Σε ορισμένα κράτη μέλη οι απαιτήσεις κάλυψης ενός ορισμένου ποσοστού της αρόσιμης γης είτε με κανονικές χειμερινές καλλιέργειες, όπως το χειμερινό σιτάρι, είτε με προστατευτικές καλλιέργειες, όπως αυτές που ορίζονται εδώ, περιλαμβάνονται στη νομοθεσία ή αποτελούν μέρος των γεωργοπεριβαλλοντικών προγραμμάτων στα οποία μπορούν να προσχωρήσουν οι γεωργοί.Οι καλλιέργειες αυτές δεν θα πρέπει να εκλαμβάνονται ως συνήθεις χειμερινές χλωρές καλλιέργειες, όπως το χειμερινό σιτάρι που πρέπει να θεριστεί ή οι χορτολιβαδικές εκτάσεις, αλλά είναι καλλιέργειες που σπέρνονται το φθινόπωρο με μοναδικό στόχο τη μείωση της διαρροής θρεπτικών υλών. Συνήθως θάβονται επιτόπου με άροση πριν από τη σπορά της επόμενης καλλιέργειας και δεν συγκομίζονται ούτε χρησιμοποιούνται για βοσκή.Ι. ΖΩΙΚΟ ΚΕΦΑΛΑΙΟ (κατά την ημέρα της έρευνας)Ι/1 έως 19 Ζωικό κεφάλαιοI. Αριθμός παραγωγικών ζώων τα οποία κατέχει άμεσα ή διαχειρίζεται η εκμετάλλευση κατά την ημέρα της έρευνας. Τα ζώα δεν αποτελούν αναγκαστικά ιδιοκτησία του κατόχου. Τα ζώα αυτά μπορεί να βρίσκονται στην εκμετάλλευση (σε χρησιμοποιούμενες εκτάσεις ή σε στάβλους που χρησιμοποιεί η εκμετάλλευση) ή εκτός της εκμετάλλευσης (σε δημοτικούς βοσκότοπους ή σε φάση μετανάστευσης κ.λπ.).II. Δεν περιλαμβάνονται τα ζώα συντροφιάς και τα άλλα ζώα, εκτός από τα άλογα, που δεν χρησιμοποιούνται στην παραγωγή ή δεν χρησιμοποιούνται για βιοποριστικές δραστηριότητες, δηλαδή χρησιμοποιούνται μόνο για ψυχαγωγικούς σκοπούς από την ίδια την οικογένεια του κατόχου (εξαιρούνται τα άλογα).Περιλαμβάνονται τα ζώα που βρίσκονται στην εκμετάλλευση για βοσκή αλλά ανήκουν σε άλλη (μη γεωργική) επιχείρηση (π.χ. εταιρεία ζωοτροφών, σφαγείο) (εξαιρούνται τα άλογα).Τα κοπάδια που μεταναστεύουν, τα οποία δεν ανήκουν σε εκμεταλλεύσεις που χρησιμοποιούν γεωργικές εκτάσεις, θεωρούνται ανεξάρτητες εκμεταλλεύσεις.Εξαιρούνται τα εξής:- διερχόμενα ζώα (π.χ. θηλυκά ζώα που μεταφέρονται για γονιμοποίηση),- ζώα που βόσκουν σε άλλη εκμετάλλευση.Ι/1 ΙπποειδήI. Κατοικίδια ζώα της οικογένειας Equus.II. Περιλαμβάνονται τα άλογα ιππασίας και ιπποδρομιών και τα άλογα που χρησιμοποιούνται για σκοπούς αναψυχής από την οικογένεια του κατόχου.Ι/2 έως 8 ΒοοειδήI. Κατοικίδια ζώα των ειδών Bos taurus και Bubalus bubalis.II. Περιλαμβάνονται και τα άλλα είδη βουβάλων.Ι/2 Αρσενικά και θηλυκά βοοειδή ηλικίας κάτω του ενός έτουςΙ/3 Αρσενικά βοοειδή ηλικίας ενός έτους και άνω αλλά κάτω των δύο ετώνΙ/4 Θηλυκά βοοειδή ηλικίας ενός έτους και άνω αλλά κάτω των δύο ετώνII. Εξαιρούνται τα θηλυκά βοοειδή που έχουν ήδη γεννήσει (Ι/7 και Ι/8).Ι/5 Αρσενικά βοοειδή ηλικίας δύο ετών και άνωΙ/6 Δαμάλεις, ηλικίας δύο ετών και άνωI. Θηλυκά βοοειδή δύο ετών και άνω που δεν έχουν ακόμη γεννήσει.II. Τα θηλυκά βοοειδή δύο ετών και άνω που δεν έχουν ακόμη γεννήσει περιλαμβάνονται εδώ ακόμη και αν εγκυμονούν κατά την ημέρα της έρευνας.Ι/7 και Ι/8 Αγελάδες γαλακτοπαραγωγής, άλλες αγελάδεςI. Αγελάδες: θηλυκά βοοειδή, που έχουν γεννήσει (περιλαμβάνονται και τα κάτω των δύο ετών).Ι/7 Αγελάδες γαλακτοπαραγωγήςI. Αγελάδες οι οποίες, λόγω της φυλής τους ή των ιδιαίτερων χαρακτηριστικών τους, εκτρέφονται αποκλειστικά ή κυρίως για την παραγωγή γάλακτος για κατανάλωση από τον άνθρωπο ή για μεταποίηση σε γαλακτοκομικά προϊόντα. Εδώ περιλαμβάνονται οι αποσυρθείσες (από την παραγωγή) γαλακτοφόρες αγελάδες (ασχέτως του εάν γίνεται η όχι πάχυνση στο διάστημα από την τελευταία γαλακτοφορία μέχρι τη σφαγή).Ι/8 Άλλες αγελάδεςI.1. Αγελάδες οι οποίες, λόγω της φυλής τους ή των ιδιαίτερων χαρακτηριστικών τους, εκτρέφονται αποκλειστικά ή κυρίως για την παραγωγή μοσχαριών και των οποίων το γάλα δεν προορίζεται για κατανάλωση από τον άνθρωπο ή για μεταποίηση σε γαλακτοκομικά προϊόντα.2. Αγελάδες έλξης.II. Περιλαμβάνονται και οι άλλες αποσυρθείσες (από την παραγωγή) αγελάδες (ασχέτως του αν έχουν υποστεί ή όχι πάχυνση πριν από τη σφαγή).Ι/9 Προβατοειδή (κάθε ηλικίας)I. Κατοικίδια ζώα του είδους Ovis.Ι/9 α) Προβατοειδή: θηλυκά αναπαραγωγήςI. Θηλυκά προβατοειδή που έχουν γεννήσει.II. Περιλαμβάνονται τα εξής:- προβατίνες και νεογέννητες προβατίνες αναπαραγωγής,- αποσυρθείσες (από την παραγωγή) προβατίνες.Ι/9 β) Άλλα προβατοειδήI. Όλα εκτός από θηλυκά αναπαραγωγής.Ι/10 Αιγοειδή (κάθε ηλικίας)I. Κατοικίδια ζώα του είδους Capra.Ι/10 α) Αιγοειδή: θηλυκά αναπαραγωγήςI. Θηλυκά αιγοειδή που έχουν γεννήσει.II. Περιλαμβάνονται τα εξής:- κατσίκες και κατσικάκια αναπαραγωγής,- αποσυρθείσες (από την παραγωγή) κατσίκες.Ι/10 β) Άλλα αιγοειδήI. Όλα τα αιγοειδή εκτός από θηλυκά αναπαραγωγής.Ι/11 έως Ι/13 ΧοιροειδήI. Κατοικίδια ζώα του είδους Sus scrofa.Ι/11 Χοιρίδια βάρους ζώντος ζώου κάτω των 20 κιλώνΙ/12 Χοιρομητέρες αναπαραγωγής βάρους 50 κιλών και άνωI. Θηλυκά χοιροειδή προοριζόμενα για σκοπούς αναπαραγωγής, ασχέτως του αν έχουν γεννήσει ή όχι.II. Εξαιρούνται οι αποσυρθέντες (από την παραγωγή) θηλυκοί χοίροι.Ι/13 Άλλοι χοίροιI. Χοίροι με βάρος ζώντος ζώου από 20 κιλά έως κάτω από 50 κιλά, χοίροι υπό πάχυνση όπου περιλαμβάνονται οι αποσυρθέντες (από την παραγωγή) κάπροι και οι αποσυρθέντες (από την παραγωγή) θηλυκοί χοίροι με βάρος ζώντος ζώου 50 κιλών και άνω (ασχέτως του αν έχουν υποστεί ή όχι πάχυνση πριν από τη σφαγή) και οι κάπροι αναπαραγωγής με βάρος ζώντος ζώου 50 κιλών και άνω.Ι/14 έως 16 ΠουλερικάΙ/14 Κοτόπουλα κρεατοπαραγωγήςI. Κατοικίδια ζώα του είδους Gallus domesticus που εκτρέφονται για την παραγωγή κρέατος.II. Εξαιρούνται οι πουλάδες, οι ωοτόκες όρνιθες και οι αποσυρθείσες (από την παραγωγή) ωοτόκες όρνιθες.Ι/15 Ωοτόκες όρνιθεςI. Κατοικίδια ζώα του είδους Gallus domesticus που εκτρέφονται για την παραγωγή αβγών.II. Περιλαμβάνονται οι αναπτυσσόμενες πουλάδες πριν από την έναρξη της ωοτοκίας και οι αποσυρθείσες (από την παραγωγή) όρνιθες. Περιλαμβάνονται όλες οι όρνιθες που έχουν αρχίσει ωοτοκία, ασχέτως του εάν τα αβγά προορίζονται για κατανάλωση ή για αναπαραγωγή. Περιλαμβάνονται οι πετεινοί αναπαραγωγής για ωοτόκες όρνιθες.Ι/16 Άλλα πουλερικάI. Πουλερικά μη αναφερόμενα στα σημεία Ι/14 ή Ι/15.Ι/16 α) ΓαλοπούλεςI. Κατοικίδια ζώα του είδους Meleagris.Ι/16 β) ΠάπιεςI. Κατοικίδια ζώα του είδους Anas.II. Περιλαμβάνονται εδώ οι πάπιες για παραγωγή "foie gras".Ι/16 γ) ΧήνεςI. Κατοικίδια ζώα του είδους Anser anser dom.II. Περιλαμβάνονται εδώ οι χήνες για παραγωγή "foie gras".Ι/16 δ) Άλλα πουλερικά, που δεν αναφέρονται αλλούII. Π.χ., ορτύκια (Coturnix), φασιανοί (Phasianus), φραγκόκοτες (Numida meleagris dom), περιστέρια (Columbinae), στρουθοκάμηλοι (Struthio camelus).Δεν περιλαμβάνονται εδώ τα ζώα που εκτρέφονται υπό περιορισμό για σκοπούς θήρας και όχι για την παραγωγή κρέατος.I/17 Κουνέλια: κονικλομητέρες αναπαραγωγήςI. Θηλυκά κουνέλια (του είδους Oryctolagus) για την παραγωγή κουνελιών για πάχυνση και τα οποία έχουν γεννήσει.I/18 ΜέλισσεςI. Αριθμός κυψελών με μέλισσες (Apis mellifera) που προορίζονται για την παραγωγή μελιού.II. Το κάθε σμήνος μελισσών καταγράφεται ως μία κυψέλη, ασχέτως της φύσης και του τύπου της κυψέλης.I/19 Ζώα που δεν αναφέρονται αλλούI. Οποιαδήποτε ζώα που εκτρέφονται για την παραγωγή γεωργικών προϊόντων που αναφέρονται στο παράρτημα II τμήμα Α, εκτός από τα προϊόντα που αναφέρονται στο παράρτημα II τμήμα Β.K. ΕΛΚΥΣΤΗΡΕΣ, ΜΗΧΑΝΙΚΟΙ ΚΑΛΛΙΕΡΓΗΤΕΣ, ΜΗΧΑΝΗΜΑΤΑ ΚΑΙ ΕΞΟΠΛΙΣΜΟΣΧρήση μηχανημάτωνI. Μηχανήματα που χρησιμοποιεί η γεωργική εκμετάλλευση κατά την διάρκεια των δώδεκα μηνών που προηγούνται της ημερομηνίας έναρξης της έρευνας.Ιδιόκτητα μηχανήματα της εκμετάλλευσης:I. Οχήματα με κινητήρα, μηχανήματα και εξοπλισμός που αποτελούν αποκλειστική ιδιοκτησία της γεωργικής εκμετάλλευσης κατά την ημέρα της έρευνας.II. Περιλαμβάνονται τα οχήματα με κινητήρα, τα μηχανήματα και ο εξοπλισμός που έχουν εκμισθωθεί σε άλλες γεωργικές εκμεταλλεύσεις προσωρινά.Μηχανήματα που χρησιμοποιούνται από πολλές εκμεταλλεύσεις:1. Που ανήκουν σε άλλη εκμετάλλευση:I. Οχήματα με κινητήρα, μηχανήματα και εξοπλισμός που είναι ιδιοκτησία μιας γεωργικής εκμετάλλευσης και χρησιμοποιούνται από την εξεταζόμενη εκμετάλλευση (π.χ. στο πλαίσιο συμφωνιών αμοιβαίας βοήθειας ή μισθωμένα από οργανισμό εκμίσθωσης μηχανημάτων).2. Που ανήκουν σε συνεταιρισμό:I. Οχήματα με κινητήρα, μηχανήματα και εξοπλισμός που ανήκουν σε συνεταιριστικές ενώσεις και χρησιμοποιούνται από την εξεταζόμενη γεωργική εκμετάλλευση.3. Υπό κοινή ιδιοκτησία:I. Οχήματα με κινητήρα, μηχανήματα και εξοπλισμός που είναι κοινή ιδιοκτησία δύο ή περισσοτέρων γεωργικών εκμεταλλεύσεων ή που ανήκουν σε έναν όμιλο μηχανημάτων.Μηχανήματα που ανήκουν σε εταιρεία παροχής υπηρεσιών:I. Οχήματα με κινητήρα, μηχανήματα και εξοπλισμός που είναι ιδιοκτησία μιας εταιρείας παροχής γεωργικών υπηρεσιών.II. Οι εταιρείες παροχής υπηρεσιών είναι επιχειρήσεις που παρέχουν υπηρεσίες σε γεωργικές εκμεταλλεύσεις επί συμβάσει, χρησιμοποιώντας οχήματα με κινητήρα κ.λπ. Η παροχή των υπηρεσιών αυτών μπορεί να είναι κύρια ή δευτερεύουσα δραστηριότητα της επιχείρησης (π.χ. για εταιρείες με κύρια δραστηριότητα την πώληση ή την επισκευή γεωργικών μηχανημάτων, την αγοραπωλησία ή την επεξεργασία γεωργικών προϊόντων, την καλλιέργεια ή για τοπικές υπηρεσίες προστασίας της φύσης).K/1 Τετράτροχοι ελκυστήρες, ερπυστριοφόροι ελκυστήρες, φορείς εργαλείωνI. Όλοι οι ελκυστήρες με δύο τουλάχιστον άξονες που χρησιμοποιούνται από τη γεωργική εκμετάλλευση και όλα τα άλλα οχήματα με κινητήρα που χρησιμοποιούνται ως γεωργικοί ελκυστήρες. Ο τίτλος αυτός περιλαμβάνει τα ειδικά οχήματα όπως τζιπ, Unimog κ.λπ. που χρησιμοποιούνται ως γεωργικοί ελκυστήρες.Εξαιρούνται όμως τα οχήματα με κινητήρα τα οποία, κατά τη δωδεκάμηνη περίοδο που εξετάζεται, χρησιμοποιήθηκαν αποκλειστικά για δασοκομία, αλιεία, κατασκευή αυλακιών και δρόμων και άλλες εργασίες εκσκαφής.K/2 Καλλιεργητικές μηχανές, μηχανοκίνητες τσάπες (εκσκαφείς), μηχανοκίνητες φρέζες και θεριστικές μηχανέςI. Οχήματα με κινητήρα που χρησιμοποιούνται στη γεωργία, την καλλιέργεια οπωροκηπευτικών και την αμπελουργία, με έναν άξονα, ή παρόμοια οχήματα χωρίς άξονες.II. Εξαιρούνται τα μηχανήματα που χρησιμοποιούνται αποκλειστικά για πάρκα και χλοοτάπητες.K/3 Θεριζοαλωνιστικές μηχανέςI. Μηχανήματα αυτοκινούμενα, ρυμουλκούμενα από ελκυστήρα ή εγκατεστημένα σε ελκυστήρα, για το θερισμό και το αλώνισμα δημητριακών (όπου περιλαμβάνεται το ρύζι και ο αραβόσιτος σε κόκκους), οσπρίων και ελαιούχων σπόρων, σπόρων λοβοφόρων και του χορταριού κ.λπ.II. Δεν περιλαμβάνονται τα εξειδικευμένα μηχανήματα για τη συλλογή μπιζελιών.K/9 Άλλες πλήρως μηχανοκίνητες μηχανές συγκομιδήςI. Μηχανές, εκτός από θεριζοαλωνιστικές (Κ/3), αυτοκινούμενες, ρυμουλκούμενες από ελκυστήρα ή εγκατεστημένες σε ελκυστήρα, για τη συνεχή εξαγωγή και συλλογή ζαχαρότευτλων, πατάτας ή κτηνοτροφικών φυτών.II. Η συγκομιδή μιας καλλιέργειας μπορεί να πραγματοποιείται με μία ή περισσότερες λειτουργίες (π.χ. όταν χρησιμοποιούνται σε συνεχή σειρά εργασιών πολλές μηχανές που έχουν διαφορετικές λειτουργίες· στην περίπτωση αυτή, οι διάφορες αυτές μηχανές θεωρούνται ως μία μηχανή).K/10 Αρδευτικός εξοπλισμόςI. Κάθε είδους εξοπλισμός που χρησιμοποιείται για άρδευση, ασχέτως του αν το νερό ψεκάζεται ως τεχνητή βροχή ή διοχετεύεται με αυλάκια ή σωλήνες στο έδαφος.II. Εξαιρείται ο εξοπλισμός που χρησιμοποιείται αποκλειστικά σε οικογενειακούς κήπους ή θερμοκήπια, αλλά συμπεριλαμβάνεται ο εξοπλισμός που χρησιμοποιείται για την υπαίθρια καλλιέργεια κηπευτικών.K/10 α) Κινητός αρδευτικός εξοπλισμόςI. Κάθε είδους εξοπλισμός που χρησιμοποιείται για αρδευτικούς σκοπούς και ο οποίος μπορεί να μετακινηθεί από τον ένα αγρό στον άλλο κατά την ίδια καλλιεργητική περίοδο.K/10 β) Σταθερός αρδευτικός εξοπλισμόςI. Κάθε είδους εξοπλισμός που χρησιμοποιείται για αρδευτικούς σκοπούς και ο οποίος είναι σταθερός ή δεν μπορεί να μετακινηθεί κατά τη διάρκεια των καλλιεργητικών περιόδων.Λ. ΕΡΓΑΤΙΚΟ ΔΥΝΑΜΙΚΟ ΤΗΣ ΓΕΩΡΓΙΚΗΣ ΕΚΜΕΤΑΛΛΕΥΣΗΣΟι στατιστικές πληροφορίες για το εργατικό δυναμικό της γεωργικής εκμετάλλευσης συλλέγονται κατά τρόπον ώστε να είναι δυνατή η κατάρτιση πινάκων όπου τα δεδομένα (π.χ. για την ηλικία και το χρόνο εργασίας) των διαφορετικών κατηγοριών και κλάσεων εργατικού δυναμικού της γεωργικής εκμετάλλευσης μπορούν να διασταυρώνονται μεταξύ τους ή/και με οποιοδήποτε άλλο χαρακτηριστικό της έρευνας. Αυτό σημαίνει ότι το κάθε άτομο που εκτελεί γεωργικές εργασίες στις εκμεταλλεύσεις θα πρέπει να ταξινομείται σύμφωνα με όλες τις κλάσεις που απαιτούνται για τη σχετική κατηγορία.Τα δεδομένα συλλέγονται μόνο μία φορά για κάθε άτομο. Δηλαδή, αν ένα άτομο έχει πολλαπλούς ρόλους στην εκμετάλλευση, για παράδειγμα η σύζυγος ενός κατόχου που ταυτόχρονα είναι και διαχειρίστρια, τα δεδομένα για το άτομο αυτό δεν πρέπει να καταγράφονται δυο φορές. Τα δεδομένα πρέπει να συλλέγονται με την ίδια σειρά όπως και οι κατηγορίες, δηλαδή πρώτα ο ρόλος ως κατόχου, μετά ως διαχειριστή, μετά ως συζύγου, μετά ως άλλου μέλους της οικογένειας.Οι ομαδικές εκμεταλλεύσεις [βλέπε B1 β)] θεωρείται ότι δεν έχουν οικογενειακό εργατικό δυναμικό. Κατά συνέπεια, για τις ομαδικές εκμεταλλεύσεις τα δεδομένα για τα στοιχεία "σύζυγος" (κανονικά Λ/2) και "άλλα μέλη της οικογένειας" [κανονικά Λ/3 α) και Λ/3 β)] καταχωρίζονται στο στοιχείο Λ/4.Στην περίπτωση των εκμεταλλεύσεων όπου ο κάτοχος είναι νομικό πρόσωπο, δεν συμπληρώνονται τα τμήματα "κάτοχος" (Λ/1), "σύζυγος" (Λ/2) και "άλλα μέλη της οικογένειας" [Λ/3 α) και Λ/3 β)]. Ο διαχειριστής καταγράφεται στο Λ/1 α) και θεωρείται ότι ανήκει στο εργατικό δυναμικό εκτός των μελών της οικογένειας. Αν ο/η σύζυγος του διαχειριστή ή τα μέλη της οικογένειάς του/της εργάζονται τακτικά στην εκμετάλλευση, καταγράφονται στο Λ/4 και, εάν εργάζονται σε μη τακτική βάση, καταγράφονται στο Λ/5 + 6.Λ/1 έως Λ/6 Εργατικό δυναμικό της γεωργικής εκμετάλλευσηςI. Όλα τα άτομα που έχουν ολοκληρώσει την υποχρεωτική τους εκπαίδευση (έχουν φτάσει σε ηλικία αποφοίτησης από το σχολείο) και τα οποία εκτελούσαν γεωργικές εργασίες στην εξεταζόμενη εκμετάλλευση κατά τους δώδεκα μήνες πριν από την ημέρα της έρευνας.Οι παρακάτω κατηγορίες καταγράφονται στην έρευνα, αλλά δεν περιλαμβάνονται στο "Συνολικό εργατικό δυναμικό της γεωργικής εκμετάλλευσης":- οι μοναδικοί κάτοχοι εκμεταλλεύσεων που δεν εκτελούν γεωργική εργασία στην εκμετάλλευση,- οι σύζυγοι μοναδικών κατόχων που δεν εκτελούν γεωργική εργασία στην εκμετάλλευση.Οι εταίροι ομαδικών εκμεταλλεύσεων που δεν συμμετέχουν στις γεωργικές εργασίες στην εκμετάλλευση δεν περιλαμβάνονται στην έρευνα.Η περίοδος παρατήρησης μπορεί να είναι μικρότερη από δώδεκα μήνες εάν οι πληροφορίες παρέχονται ανά δωδεκάμηνο.Όλα τα άτομα που είναι σε ηλικία συνταξιοδότησης αλλά εξακολουθούν να εργάζονται στην εκμετάλλευση συμπεριλαμβάνονται στο εργατικό δυναμικό της γεωργικής εκμετάλλευσης.>ΘΕΣΗ ΠΙΝΑΚΑ>Το Βέλγιο, η Γερμανία και οι Κάτω Χώρες έχουν σύστημα υποχρεωτικής εκπαίδευσης πλήρους φοίτησης μέχρι μια ορισμένη ηλικία και υποχρεωτικής εκπαίδευσης μερικής φοίτησης (συνήθως ως μαθητεία) για άλλα δύο έως τρία έτη. Στη Γερμανία υπάρχουν διαφορετικοί κανόνες σε κάθε ομόσπονδο κρατίδιο.Σημείωση:οι ηλικίες αυτές δεν θα πρέπει να ερμηνεύονται πολύ αυστηρά, δεδομένου ότι ορισμένα κράτη μέλη δεν ορίζουν στην πραγματικότητα μια ηλικία ολοκλήρωσης της εκπαίδευσης, αλλά έναν αριθμό ετών υποχρεωτικής εκπαίδευσης που πρέπει να παρακολουθήσει το κάθε άτομο. Το αποτέλεσμα είναι ότι κάποιος που αρχίζει σε ασυνήθιστη ηλικία θα έχει επίσης τη δυνατότητα να ολοκληρώσει την εκπαίδευση σε ασυνήθιστη ηλικία.Δεν περιλαμβάνεται το εργατικό δυναμικό που εργάζεται στην εκμετάλλευση αλλά έχει προσληφθεί από τρίτους ή εργάζεται στο πλαίσιο συμφωνιών αμοιβαίας βοήθειας (π.χ. εργατικό δυναμικό εργοληπτών γεωργικών εργασιών ή συνεταιρισμών).Λ/1 έως Λ/6 Γεωργικές εργασίεςI. Κάθε είδος εργασίας στην εξεταζόμενη εκμετάλλευση που συμβάλλει στην παραγωγή των προϊόντων που περιλαμβάνονται στο παράρτημα II και στη διατήρηση της δυνατότητας παραγωγής των προϊόντων αυτών ή σε δραστηριότητες που προκύπτουν άμεσα από αυτές τις παραγωγικές δράσεις.II. Οι "εργασίες που συμβάλλουν στην παραγωγή" περιλαμβάνουν, μεταξύ άλλων, τα εξής καθήκοντα:- οργάνωση και διοίκηση (αγορά και πώληση, τήρηση λογιστικών βιβλίων κ.λπ.),- εργασίες στους αγρούς (άροση, παραγωγή σανού, συγκομιδή κ.λπ.),- εκτροφή ζώων (προπαρασκευή και διανομή ζωοτροφών, άρμεγμα, φροντίδα των ζώων κ.λπ.),- όλες οι εργασίες που εκτελούνται στην εκμετάλλευση σχετικά με την αποθήκευση, την επεξεργασία και την προετοιμασία για την πώληση των πρωτογενών γεωργικών προϊόντων (ενσίρωση, συσκευασία κ.λπ.),- εργασίες συντήρησης (σε κτίρια, μηχανήματα, εγκαταστάσεις κ.λπ.),- μεταφορές για ίδιο λογαριασμό, εφόσον εκτελούνται από το εργατικό δυναμικό της εκμετάλλευσης,- όλες οι μη διαχωρίσιμες μη γεωργικές δευτερεύουσες δραστηριότητες. Πρόκειται για δραστηριότητες που συνδέονται στενά με τη γεωργική παραγωγή και οι οποίες δεν μπορούν να διαχωριστούν από την κύρια γεωργική δραστηριότητα (π.χ. παρασκευή βουτύρου).Από τις "γεωργικές εργασίες στην εκμετάλλευση" εξαιρούνται τα εξής:- εργασίες για το ιδιωτικό νοικοκυριό του κατόχου/των εταίρων ή του διαχειριστή και των οικογενειών τους,- οποιεσδήποτε δραστηριότητες σχετικές με δασοκομία, θήρα, αλιεία ή ιχθυοκαλλιέργεια (είτε εκτελούνται στην εκμετάλλευση είτε όχι). Όμως, ένας περιορισμένος όγκος τέτοιων εργασιών που εκτελείται από έναν γεωργικό εργάτη δεν εξαιρείται, εάν είναι αδύνατον να μετρηθεί ξεχωριστά,- διαχωρίσιμες μη γεωργικές δευτερεύουσες δραστηριότητες (ενδεχομένως επεξεργασία γεωργικών προϊόντων στην εκμετάλλευση),- οποιεσδήποτε μη γεωργικές δραστηριότητες,- οποιεσδήποτε άλλες κερδοφόρες δραστηριότητες (βλέπε Λ/7 έως Λ/9 "Άλλες κερδοφόρες δραστηριότητες" και τμήμα Μ/1) που εκτελεί ο κάτοχος ή/και το εργατικό δυναμικό.Λ/1 έως Λ/6 Χρόνος εργασίας στην εκμετάλλευσηI. Ο χρόνος εργασίας που αφιερώνεται πραγματικά για γεωργικές εργασίες στην εκμετάλλευση, εξαιρουμένων των εργασιών στα νοικοκυριά του κατόχου ή του διαχειριστή.II. "Πλήρης απασχόληση" σημαίνει το ελάχιστο ωράριο που απαιτούν οι εθνικές διατάξεις που διέπουν τις συμβάσεις εργασίας. Αν αυτές δεν αναφέρουν τον ελάχιστο αριθμό ωρών ετησίως, τότε ως ελάχιστος αριθμός θεωρούνται οι 1800 ώρες (225 εργάσιμες ημέρες, με οκτώ ώρες την ημέρα).Λ/1 και Λ/1 α) Κάτοχος και διαχειριστής εκμετάλλευσης: ορίζονται στα B/1 και B/2II. Όλες οι απαιτούμενες πληροφορίες συλλέγονται για κάθε φυσικό πρόσωπο που ενεργεί ως κάτοχος (Λ/1) ή διαχειριστής εκμετάλλευσης (Λ/1 α). Αν η εκμετάλλευση είναι ομαδική εκμετάλλευση, τα δεδομένα καταγράφονται για το πρόσωπο που θεωρείται κάτοχος [βλέπε B/1 β)]. Συλλέγονται δεδομένα μόνο για φυσικά πρόσωπα. Αυτό σημαίνει ότι εάν ο κάτοχος είναι νομικό πρόσωπο, συλλέγονται δεδομένα μόνο για το διαχειριστή.Λ/2 Σύζυγος του κατόχουII. Συλλέγονται δεδομένα για τους συζύγους των μοναδικών κατόχων, περιλαμβανομένων εκείνων που δεν εργάζονται στην εκμετάλλευση. Όταν ο/η σύζυγος είναι εταίρος ομαδικής εκμετάλλευσης, καταγράφεται στο Λ/4. Αν ο/η σύζυγος είναι διαχειριστής της εκμετάλλευσης καταγράφεται στο Λ/1 α).Λ/3 Άλλα μέλη της οικογένειας του κατόχουI. Μέλη της οικογένειας του μοναδικού κατόχου, εκτός από τον/την σύζυγο, που εκτελούν γεωργικές εργασίες στην εκμετάλλευση, αλλά δεν διαμένουν απαραίτητα στην εκμετάλλευση.II. "Μέλη της οικογένειας του κατόχου" γενικά σημαίνει ο/η σύζυγος, ανιόντες ή κατιόντες συγγενείς (περιλαμβάνονται και οι εξ αγχιστείας και εξ υιοθεσίας) και αδέλφια του κατόχου ή του/της συζύγου του [βλέπε Β/2 α)]. Δεν έχει σημασία εάν τα άτομα αυτά εισπράττουν μισθό ή εάν εργάζονται τακτικά ή όχι.Όταν ένα μέλος της οικογένειας του κατόχου είναι ο διαχειριστής της εκμετάλλευσης, θα πρέπει να καταγράφεται στο Λ/1 α), αν όμως είναι εταίρος ομαδικής εκμετάλλευσης θα πρέπει να καταγράφεται στο Λ/4.Λ/4 έως Λ/6 Εργατικό δυναμικό εκτός των μελών της οικογένειαςI. Όλα τα άτομα που εκτελούν γεωργικές εργασίες για τη γεωργική εκμετάλλευση και πληρώνονται από αυτήν, εκτός από τον κάτοχο και τα μέλη της οικογένειάς του.II. Εδώ περιλαμβάνονται οι άλλοι εταίροι ομαδικών εκμεταλλεύσεων πλην του θεωρουμένου ως κατόχου [βλέπε B/1 β)], οι σύζυγοι και τα άλλα μέλη των οικογενειών των εταίρων ομαδικών εκμεταλλεύσεων, που εκτελούν γεωργικές εργασίες στην εκμετάλλευση. Αντιμετωπίζονται ως εργατικό δυναμικό εκτός των μελών της οικογένειας, αλλά δεν έχει σημασία αν τα άτομα αυτά εισπράττουν μισθό ή όχι.Λ/4 Εργατικό δυναμικό εκτός των μελών της οικογένειας, απασχολούμενο τακτικάI. "Εργατικό δυναμικό απασχολούμενο τακτικά": Άτομα που εκτελούν γεωργικές εργασίες κάθε εβδομάδα στην εξεταζόμενη εκμετάλλευση κατά τη διάρκεια των δώδεκα μηνών πριν από την έρευνα, ασχέτως της διάρκειας της εργάσιμης εβδομάδας.Περιλαμβάνονται επίσης τα άτομα που εργάσθηκαν τακτικά για ένα μέρος της εν λόγω περιόδου, αλλά δεν ήταν σε θέση, για οποιονδήποτε από τους παρακάτω λόγους, να εργαστούν όλη την περίοδο:1. ειδικές συνθήκες παραγωγής στην εκμετάλλευση·2. απουσία λόγω διακοπών, στρατιωτικής θητείας, ασθένειας, ατυχήματος ή θανάτου·3. έναρξη ή παύση απασχόλησης στην εκμετάλλευση·4. πλήρης διακοπή των εργασιών στην εκμετάλλευση λόγω καταστροφών (πλημμύρες, πυρκαγιά κ.λπ.).II. Οι εκμεταλλεύσεις με ειδικές συνθήκες παραγωγής (σημείο 1 παραπάνω) περιλαμβάνουν, για παράδειγμα, εκμεταλλεύσεις ειδικευμένες στην καλλιέργεια ελιάς ή αμπελιών ή φρούτων και λαχανικών ή στην πάχυνση βοοειδών σε λιβάδια, που χρειάζονται εργατικό δυναμικό για λίγους μόνο μήνες.Το σημείο 3 παραπάνω καλύπτει επίσης τους εργαζομένους που παύουν να εργάζονται σε μια εκμετάλλευση για να αρχίσουν να εργάζονται σε μια άλλη κατά τους δώδεκα μήνες πριν από την ημέρα της έρευνας.Οι εποχιακοί εργάτες που απασχολούνται για μικρό χρονικό διάστημα, π.χ. εργάτες που προσλαμβάνονται μόνο για συλλογή φρούτων και λαχανικών, δεν περιλαμβάνονται εδώ αλλά στο Λ/5 και 6, όπου καταγράφεται ο αριθμός ημερών εργασίας που πραγματοποιήθηκαν.Λ/5 και Λ/6 Εργατικό δυναμικό εκτός των μελών της οικογένειας, απασχολούμενο μη τακτικάI. "Απασχολούμενοι μη τακτικά", εργάτες που δεν εργάστηκαν κάθε εβδομάδα στη γεωργική εκμετάλλευση κατά τους δώδεκα μήνες πριν από την ημέρα της έρευνας για λόγο άλλο από αυτούς που απαριθμούνται στο Λ/4.Λ/5 και Λ/6 Αριθμός ημερών εργασίας που πραγματοποιήθηκαν από εργατικό δυναμικό εκτός των μελών της οικογένειας απασχολούμενο μη τακτικά στην εκμετάλλευσηI. Μία ημέρα εργασίας είναι οποιαδήποτε ημέρα διάρκειας τέτοιας ώστε ο εργαζόμενος να εισπράττει πλήρες ημερομίσθιο, κατά την οποία εκτελούνται εργασίες όπως αυτές που εκτελεί συνήθως ένας γεωργικός εργάτης πλήρους απασχόλησης. Οι ημέρες άδειας και ασθενείας δεν λογίζονται ως εργάσιμες ημέρες.II. Μία πλήρης εργάσιμη ημέρα είναι η συνήθης εργάσιμη ημέρα των εργατών πλήρους απασχόλησης που εργάζονται τακτικά. Ο χρόνος εργασίας του εργατικού δυναμικού που απασχολείται μη τακτικά μετατρέπεται σε πλήρεις εργάσιμες ημέρες, ακόμη και αν η σύμβαση πρόσληψης αναφέρει ρητώς ότι οι εργάσιμες ημέρες είναι μεγαλύτερες ή μικρότερες από τις εργάσιμες ημέρες των εργατών που απασχολούνται τακτικά.Λ/7 έως Λ/9 Άλλη κερδοσκοπική δραστηριότηταI. Οποιαδήποτε δραστηριότητα, εκτός από τις δραστηριότητες τις σχετικές με τις γεωργικές εργασίες όπως ορίζονται στο κεφάλαιο Λ, που πραγματοποιείται έναντι αμοιβής (μισθός, ημερομίσθιο, μερίδιο των κερδών ή άλλη πληρωμή, περιλαμβανομένης της πληρωμής σε είδος, ανάλογα με την παρεχόμενη υπηρεσία).II. Εδώ περιλαμβάνονται οι μη γεωργικές κερδοφόρες δραστηριότητες που πραγματοποιούνται στην ίδια την εκμετάλλευση (χώροι κατασκήνωσης, διαμονή τουριστών κ.λπ.) ή σε άλλη γεωργική εκμετάλλευση καθώς και οι δραστηριότητες σε μια μη γεωργική εκμετάλλευση. Περιλαμβάνονται επίσης οι γεωργικές εργασίες που εκτελούνται σε άλλη γεωργική εκμετάλλευση.Εξαιρούνται οι μη διαχωρίσιμες μη γεωργικές δευτερεύουσες κερδοσκοπικές δραστηριότητες που πραγματοποιούνται στην εκμετάλλευση.Λ/7: συλλέγονται δεδομένα για τους κατόχους που είναι και διαχειριστές.Λ/8: συλλέγονται δεδομένα μόνο για τις εκμεταλλεύσεις όπου ο κάτοχος είναι μοναδικός κάτοχος για τους/τις συζύγους (περιλαμβανομένων και εκείνων που δεν συμμετέχουν στις γεωργικές εργασίες στην εκμετάλλευση).Λ/9: συλλέγονται δεδομένα μόνο για τις εκμεταλλεύσεις όπου ο κάτοχος είναι μοναδικός κάτοχος.Όταν ο κάτοχος είναι νομικό πρόσωπο, δεν συλλέγονται πληροφορίες για τους διαχειριστές.Κύρια απασχόλησηI. Δραστηριότητα την οποία δήλωσε ο ερωτώμενος ως κύρια δραστηριότητά του.II. Συνήθως μια δραστηριότητα που καταλαμβάνει περισσότερο χρόνο από αυτόν που αφορά τις γεωργικές εργασίες για τη γεωργική εκμετάλλευση που εξετάζεται. Αν ο ερωτώμενος δεν εργάζεται στην απασχόληση, κάθε κερδοφόρα δραστηριότητα, όπως περιγράφεται παραπάνω, θα θεωρείται ως κύρια απασχόληση.Δευτερεύουσα δραστηριότηταI. Κάθε άλλη δραστηριότητα ενός ερωτώμενου που δηλώνει ότι κύρια δραστηριότητά του είναι η γεωργική δραστηριότητα στην εκμετάλλευση που εξετάζεται.II. Συνήθως μια δραστηριότητα που καταλαμβάνει λιγότερο χρόνο από αυτόν που αφορά τις γεωργικές εργασίες που εκτελούνται για τη γεωργική εκμετάλλευση που εξετάζεται.Λ/10 Συνολικός αριθμός των ισοδύναμων ημερών γεωργικής εργασίας πλήρους απασχόλησης που δεν συμπεριλαμβάνονται στα Λ/1 έως Λ/6 και που πραγματοποιήθηκαν στην εκμετάλλευση από άτομα που δεν απασχολούνται άμεσα από την εκμετάλλευση (π.χ. απασχολούμενοι σε επιχείρηση ανάληψης υπεργολαβιών)I. Κάθε είδος γεωργικής εργασίας (βλέπε σημειώσεις υπό τα Λ/1 έως Λ/6 "Γεωργικές εργασίες") που εκτελείται στην εκμετάλλευση για την εκμετάλλευση από άτομα που δεν απασχολούνται άμεσα από την εκμετάλλευση, αλλά είναι αυτοαπασχολούμενοι ή έχουν προσληφθεί από τρίτους, π.χ. εργολήπτες ή συνεταιρισμούς. Ο αριθμός των ωρών εργασίας που πραγματοποιήθηκαν πρέπει να μετατραπεί στον ισοδύναμο αριθμό ημερών ή εβδομάδων πλήρους απασχόλησης.II. Περιλαμβάνονται οι ημέρες εργασίας των ατόμων που εργάζονται στην εκμετάλλευση για λογαριασμό άλλου ατόμου ή εταιρείας. Εξαιρούνται οι εργασίες που εκτελούνται από εταιρείες γεωργικής λογιστικής και η αμοιβαία βοήθεια χωρίς πληρωμή.M. ΑΝΑΠΤΥΞΗ ΑΓΡΟΤΙΚΩΝ ΠΕΡΙΟΧΩΝΣυλλέγονται πληροφορίες για το εάν ο κάτοχος ή/και ο/η σύζυγος ή άλλα μέλη της οικογένειας ή ένας ή περισσότεροι εταίροι μιας ομαδικής εκμετάλλευσης ασκούν κερδοσκοπικές δραστηριότητες που δεν περιλαμβάνουν γεωργικές εργασίες (όπως ορίζονται στα σημεία Λ/1 έως Λ/6 παραπάνω) αλλά που σχετίζονται άμεσα με την εκμετάλλευση και έχουν οικονομικό αντίκτυπο στην εκμετάλλευση.Μπορούν να πραγματοποιούνται πολλές δραστηριότητες στην ίδια εκμετάλλευση. Θα πρέπει να καταγράφονται όλες.Εξαιρούνται οι μη διαχωρίσιμες κερδοφόρες δραστηριότητες στην εκμετάλλευση.Εξαιρούνται επίσης οι δασοκομικές δραστηριότητες.M/1 Που έχουν άμεση σχέση με την εκμετάλλευσηI. Δραστηριότητες όπου είτε οι πόροι της εκμετάλλευσης (έκταση, κτίρια, μηχανήματα κ.λπ.) είτε τα προϊόντα της εκμετάλλευσης χρησιμοποιούνται στη δραστηριότητα.II. Εάν χρησιμοποιείται μόνο το εργατικό δυναμικό εκτός των μελών της οικογένειας και κανένας άλλος πόρος της εκμετάλλευσης, οι εργαζόμενοι αυτοί θεωρείται ότι εργάζονται για δύο διαφορετικές μονάδες και επομένως οι δραστηριότητες αυτές δεν θεωρείται ότι σχετίζονται άμεσα με την εκμετάλλευση.Δεν καλύπτονται οι δραστηριότητες όπου δεν υπάρχουν άμεσες σχέσεις, για παράδειγμα ένα κατάστημα όπου δεν πωλούνται τα προϊόντα της εκμετάλλευσης.M/1 α) Τουρισμός, παροχή καταλύματος και άλλες δραστηριότητες αναψυχήςI. Όλες οι δραστηριότητες οι σχετικές με τουρισμό, παροχής καταλύματος, επίδειξη της εκμετάλλευσης σε τουρίστες ή άλλες ομάδες, αθλητικές δραστηριότητες και δραστηριότητες αναψυχής κ.λπ. όπου χρησιμοποιείται είτε η έκταση είτε τα κτίρια είτε άλλοι πόροι της εκμετάλλευσης.M/1 β) ΧειροτεχνίαI. Χειροτεχνήματα που κατασκευάζονται στην εκμετάλλευση είτε από τον κάτοχο ή τα μέλη της οικογένειάς του, είτε από εργατικό δυναμικό εκτός των μελών της οικογένειας, με την προϋπόθεση ότι εκτελούν επίσης και γεωργικές εργασίες, ασχέτως του πώς πωλούνται τα προϊόντα.M/1 γ) Μεταποίηση γεωργικών προϊόντωνI. Οποιαδήποτε μεταποίηση πρωτογενούς γεωργικού προϊόντος προς επεξεργασμένο δευτερογενές προϊόν στην εκμετάλλευση, ασχέτως του εάν οι πρώτες ύλες παράγονται στην εκμετάλλευση ή αγοράζονται από εξωτερική πηγή.II. Εδώ περιλαμβάνονται, μεταξύ άλλων, η επεξεργασία κρέατος, η παρασκευή τυριού, η οινοποιία κ.λπ.Στο στοιχείο αυτό ανήκει οποιαδήποτε επεξεργασία γεωργικών προϊόντων, ασχέτως του αν θεωρείται μέρος της γεωργίας ή όχι (για παράδειγμα, η οινοποιία σε μερικές περιφέρειες θεωρείται μέρος της αμπελουργικής διεργασίας, ενώ σε άλλες περιοχές θεωρείται διαφορετική διεργασία).Εδώ περιλαμβάνεται η απευθείας πώληση γεωργικών προϊόντων στους καταναλωτές, εκτός αν δεν γίνεται καμία απολύτως επεξεργασία του προϊόντος στην εκμετάλλευση (π.χ., δεν περιλαμβάνεται το γάλα που πωλείται απευθείας σε γείτονες, διότι δεν απαιτείται καμία επεξεργασία). Δεν περιλαμβάνεται η παραγωγή γεωργικών προϊόντων μόνο για ιδιοκατανάλωση ή η πώληση πιθανού πλεονάσματος τέτοιων προϊόντων.M/1 δ) Επεξεργασία ξύλου (π.χ. πριόνισμα κ.λπ.)I. Επεξεργασία ακατέργαστου ξύλου στην εκμετάλλευση για πώληση (πριόνισμα ξυλείας κ.λπ.).II. Η περαιτέρω επεξεργασία, όπως η παραγωγή επίπλων από την ξυλεία, κανονικά εντάσσεται στο Μ/1 β).M/1 ε) ΥδατοκαλλιέργειεςI. Παραγωγή ψαριών, καραβίδων κ.λπ., που εκτρέφονται στην εκμετάλλευση.II. Δεν περιλαμβάνονται οι δραστηριότητες που αφορούν μόνο αλιεία.M/1 στ) Παραγωγή ανανεώσιμης ενέργειας (αιολική ενέργεια, καύση αχύρου κ.λπ.)I. Παραγωγή ανανεώσιμης ενέργειας για πώληση, όπου περιλαμβάνονται, μεταξύ άλλων, οι ανεμογεννήτριες ή το βιοαέριο για την παραγωγή ηλεκτρισμού, η πώληση γεωργικών προϊόντων, άχυρου ή ξύλων σε εγκαταστάσεις παραγωγής ενέργειας κ.λπ.II. Δεν περιλαμβάνεται η ανανεώσιμη ενέργεια που παράγεται μόνο για τις ανάγκες της εκμετάλλευσης.M/1 ζ) Εργασίες επί συμβάσει (χρησιμοποιώντας τον εξοπλισμό της εκμετάλλευσης)I. Εργασίες επί συμβάσει, χρησιμοποιώντας συνήθως τον εξοπλισμό της εκμετάλλευσης μέσα ή έξω από τον τομέα της γεωργίας, π.χ. εκχιονιστικές εργασίες, μεταφορές, συντήρηση του τοπίου, γεωργικές και περιβαλλοντολογικές υπηρεσίες κ.λπ.M/1 η) ΆλλεςI. Άλλες κερδοσκοπικές δραστηριότητες που δεν αναφέρονται αλλού, περιλαμβανομένης, μεταξύ άλλων, της εκτροφής γουνοφόρων ζώων.N. ΠΕΡΙΒΑΛΛΟΝΤΙΚΕΣ ΠΤΥΧΕΣN/1 Πηγή των αρδευτικών υδάτωνI. Η πηγή των αρδευτικών υδάτων που χρησιμοποιούνται στην εκμετάλλευση, από την οποία προέρχεται το σύνολο ή ο μεγαλύτερος όγκος των υδάτων.II. Μια εκμετάλλευση μπορεί να χρησιμοποιεί μία ή περισσότερες πηγές αρδευτικών υδάτων, ανάλογα με τις καιρικές συνθήκες ή τις τιμές. Στο σημείο αυτό συλλέγονται πληροφορίες για την πηγή που πρόκειται να χρησιμοποιηθεί κατά τη διάρκεια ενός κανονικού ή ξηρού έτους. Αν κατά το έτος που προηγείται της έρευνας είχε επικρατήσει ασυνήθιστα βροχερός καιρός, τα δεδομένα πρέπει να αφορούν κάποιο άλλο έτος.N/1 α) Υπόγεια ύδαταI. Υδάτινες πηγές που βρίσκονται μέσα ή κοντά στην εκμετάλλευση, η οποία χρησιμοποιεί νερό που αντλείται από πηγάδια ανοιγμένα με γεώτρηση ή εκσκαφή ή από φυσικές υπόγειες πηγές ύδατος ελεύθερης ροής ή από παρόμοιες πηγές.II. Οι πηγές αυτές δεν χρειάζεται να χρησιμοποιούνται μόνο για αρδευτικούς σκοπούς. Είναι δυνατόν να χρησιμοποιούνται και για άλλους σκοπούς στην εκμετάλλευση.N/1 β) Επιφανειακά ύδατα εντός του αγροκτήματος (μικρές λίμνες ή φράγματα)I. Μικρές φυσικές λίμνες ή τεχνητά φράγματα, που βρίσκονται εξ ολοκλήρου στην εκμετάλλευση ή χρησιμοποιούνται μόνο από μία εκμετάλλευση.II. Η αρχική πηγή των υδάτων μπορεί να είναι είτε όμβρια ύδατα είτε υπόγεια ύδατα που συλλέγονται σε δεξαμενές. Αν τα υπόγεια ύδατα συλλέγονται στο φράγμα μόνο κατά τη διάρκεια της αρδευτικής περιόδου, κατατάσσονται στο σημείο N/1 α).N/1 γ) Επιφανειακά ύδατα εκτός του αγροκτήματος από λίμνες, ποτάμια ή υδατορρεύματαI. Επιφανειακά γλυκά ύδατα (λίμνες, ποτάμια, άλλα υδατορρεύματα) που δεν έχουν δημιουργηθεί τεχνητά για αρδευτικούς σκοπούς.II. Τα τεχνητά φράγματα, κανάλια ή ποτάμια, ακόμη κι όταν δεν έχουν δημιουργηθεί ειδικά για αρδευτικούς σκοπούς κατατάσσονται στο σημείο N/1 δ).Δεν περιλαμβάνονται τα μικρά φράγματα (χωρητικότητας κάτω των 1000 m3) τα οποία κατασκευάζονται μόνο για την εύρυθμη λειτουργία των αντλιών σε μικρά υδατορρεύματα.N/1 δ) Ύδατα εκτός του αγροκτήματος προερχόμενα από κοινά δίκτυα υδροδότησηςI. Πηγές υδάτων προερχόμενες εκτός της εκμετάλλευσης, πλην των αναφερομένων στο σημείο N/1 γ), στις οποίες έχουν πρόσβαση τουλάχιστον δύο εκμεταλλεύσεις. Συνήθως, για την πρόσβαση στις πηγές αυτές καταβάλλεται κάποιο τέλος.II. Η παροχή του ύδατος μπορεί να είναι δημόσια ή ιδιωτική. Η πηγή του ύδατος δεν έχει καμία σχέση. Το νερό που μεταφέρεται στην εκμετάλλευση σε βυτία καταγράφεται κανονικά εδώ, εκτός αν η πηγή είναι σαφώς επιφανειακά ύδατα, όπως περιγράφονται στο Ν/1 γ).N/1 ε/i) Αφαλατωμένα ή υφάλμυρα ύδαταI. Ύδατα προερχόμενα από πολύ αλμυρές πηγές, όπως ο Ατλαντικός ή η Μεσόγειος, και τα οποία, ως εκ τούτου, υποβάλλονται σε επεξεργασία για τη μείωση της περιεκτικότητάς τους σε αλάτι (αφαλάτωση) πριν από τη χρήση, ή προερχόμενα από υφάλμυρες (δηλαδή με χαμηλό περιεχόμενο σε αλάτι) υδάτινες πηγές, όπως η Βαλτική Θάλασσα και ορισμένα ποτάμια, περίπτωση στην οποία τα ύδατα μπορούν να χρησιμοποιηθούν απευθείας, χωρίς επεξεργασία.N/1 ε/ii) Επαναχρησιμοποιούμενα ύδαταI. Ύδατα τα οποία έχουν υποστεί επεξεργασία ως λύματα και παραδίδονται στον χρήστη ως προϊόντα επεξεργασίας λυμάτων.N/2 Χρησιμοποιούμενες αρδευτικές μέθοδοιII. Δεν περιλαμβάνονται εδώ οι αρδευτικές μέθοδοι που χρησιμοποιούνται για καλλιέργειες θερμοκηπίου ή για καλλιέργειες που προστατεύονται από υψηλά στέγαστρα ή για καλλιέργειες οικογενειακών κήπων.N/2 α) Επιφανειακή άρδευση (κατάκλυση, αυλάκια)I. Η διοχέτευση του ύδατος στο έδαφος είτε με κατάκλυση (πλημμύρισμα) ολόκληρης της περιοχής είτε με μικρά αυλάκια ανάμεσα από τις σειρές των καλλιεργειών, με χρήση της βαρύτητας.N/2 β) Άρδευση με τεχνητή βροχήI. Άρδευση των φυτών με διοχέτευση του ύδατος υπό υψηλή πίεση με μορφή βροχής πάνω από τα αγροτεμάχια.N/2 γ) Άρδευση κατά σταγόνες (στάγδην)I. Άρδευση των φυτών με τοποθέτηση του νερού χαμηλά, δίπλα στα φυτά, σταγόνα-σταγόνα ή με μικροψεκαστήρες ή με σχηματισμό συνθηκών που προσομοιάζουν προς την ομίχλη.N/3 Μη καλλιεργούμενα όρια ή τμήματα αγροτεμαχίων, που συντηρούνται από τον αγρότη για περιβαλλοντικούς σκοπούς και λαμβάνουν σχετική κοινοτική ενίσχυσηI. Η έκταση των μη καλλιεργούμενων ορίων ή άλλων τμημάτων των αγροτεμαχίων, που συντηρούνται από τον αγρότη για σκοπούς προστασίας του περιβάλλοντος στο πλαίσιο ειδικών γεωργοπεριβαλλοντικών δεσμεύσεων που έχουν εγκριθεί στο εθνικό ή περιφερειακό έγγραφο προγραμματισμού αγροτικής ανάπτυξης και για τις οποίες ο κάτοχος λαμβάνει ενισχύσεις που χορηγούνται σύμφωνα με τις διατάξεις του κανονισμού (EΚ) αριθ. 1257/1999. Το εύρος των εκτάσεων αυτών υπερβαίνει τις απαιτήσεις των συνήθων ορθών γεωργικών πρακτικών ή των υποχρεώσεων που προβλέπονται από κάθε σχετική επί του θέματος νομοθεσία. Οι εκτάσεις αυτές θα μπορούσαν να καταταγούν στα σημεία H/1 ή Θ/8, ανάλογα με τους κανόνες που έχουν καθοριστεί για τις δεσμεύσεις.II. Τα προγράμματα υποστήριξης που αναφέρονται εδώ αποσκοπούν συνήθως στην ενίσχυση της βιοποικιλότητας στην εκμετάλλευση ή στην προστασία των υπόγειων ή επιφανειακών υδάτων. Ειδικότερα, περιλαμβάνονται εδώ οι εκτάσεις που αποσύρονται από τη γεωργική παραγωγή για μεγάλο χρονικό διάστημα (τουλάχιστον δέκα χρόνια) και οι εκτάσεις με δράσεις για βιοτόπους.Οι κανόνες χρήσης και διαχείρισης εκτάσεων αυτού του είδους διαφέρουν σε συνάρτηση με τα εθνικά ή περιφερειακά προγράμματα, αλλά μπορεί να επιτρέπουν τη χρήση τους για πολύ εκτατική βόσκηση ή την αποκομιδή του καλλιεργούμενου γρασιδιού. Συνήθως δεν επιτρέπεται η χρήση κανενός ζιζανιοκτόνου ή λιπάσματος.Οι συνήθεις ζώνες που προβλέπονται για να στρίβουν τα μηχανήματα που χρειάζονται για τη σπορά και για άλλες καλλιεργητικές εργασίες, καθώς και τα μάλλον στενά όρια αγροτεμαχίων τα οποία θεωρούνται μέρος των συνήθων ορθών γεωργικών πρακτικών και, ως εκ τούτου, είναι απαραίτητα για τη λήψη ενίσχυσης σύμφωνα με τον κανονισμό (ΕΚ) αριθ. 1251/1999, αντιμετωπίζονται ως τμήμα της καλλιέργειας στο αγρόκτημα και, επομένως, δεν περιλαμβάνονται εδώ.(1) ΕΕ L 160 της 26.6.1999, σ. 80.(2) ΕΕ L 198 της 22.7.1991, σ. 1.(3) ΕΕ L 75 της 16.3.2002, σ. 21.(4) ΕΕ L 160 της 26.6.1999, σ. 1.(5) ΕΕ L 179 της 14.7.1999, σ. 1."ΠΑΡΑΡΤΗΜΑ II"ΠΑΡΑΡΤΗΜΑ ΙΙΙΚΑΤΑΛΟΓΟΣ ΑΠΟΔΕΚΤΩΝ ΕΞΑΙΡΕΣΕΩΝ ΑΠΟ ΤΟΝ ΚΑΤΑΛΟΓΟ ΟΡΙΣΜΩΝα) ΒέλγιοΛ/8 Δεν συλλέγονται στοιχεία για άλλες κερδοφόρες δραστηριότητες των συζύγων των κατόχων των εκμεταλλεύσεων που δεν εργάζονται στην εκμετάλλευση.β) ΔανίαΙ/15 Οι πετεινοί αναπαραγωγής για ωοτόκες όρνιθες δεν περιλαμβάνονται στον τίτλο "Ωοτόκες όρνιθες".γ) Ομοσπονδιακή Δημοκρατία της ΓερμανίαςΖ/6 Τα χριστουγεννιάτικα δέντρα και οι φυτείες λεύκας εκτός δασικών περιοχών περιλαμβάνονται στο χαρακτηριστικό "Άλλες μόνιμες καλλιέργειες" (Ζ/6) και επομένως περιλαμβάνονται στη χρησιμοποιούμενη γεωργική έκταση.Ι/14 Το χαρακτηριστικό "πουλερικά κρεατοπαραγωγής" περιλαμβάνει τους πετεινούς αναπαραγωγής για ωοτόκες όρνιθες, οι οποίοι δεν περιλαμβάνονται στο χαρακτηριστικό "Ωοτόκες όρνιθες" (Ι/15).Λ/3 Τα άλλα μέλη της οικογένειας του κατόχου, που εκτελούν γεωργικές εργασίες στην εκμετάλλευση αλλά δεν διαμένουν εκεί, αντιμετωπίζονται ως "εργατικό δυναμικό εκτός των μελών της οικογένειας" (Λ/4 έως Λ/6).δ) ΙσπανίαΙ/14 Το χαρακτηριστικό "πουλερικά κρεατοπαραγωγής" περιλαμβάνει τους πετεινούς αναπαραγωγής για ωοτόκες όρνιθες, οι οποίοι δεν περιλαμβάνονται στο χαρακτηριστικό "Ωοτόκες όρνιθες" (Ι/15).N/2 Περιλαμβάνονται εδώ οι αρδευτικές μέθοδοι που χρησιμοποιούνται για καλλιέργειες θερμοκηπίου και καλλιέργειες οικογενειακών κήπων.ε) ΓαλλίαΙ/14 Εδώ περιλαμβάνονται οι πετεινοί αναπαραγωγής για πουλερικά κρεατοπαραγωγής.στ) ΙρλανδίαΙ/9 α) Δεν περιλαμβάνονται οι αποσυρθείσες προβατίνες.ζ) ΙταλίαΙ/16 β) και γ) Οι χήνες περιλαμβάνονται στο Ι/16 β).ζ) Κάτω ΧώρεςΔ/23, Δ/24, Δ/31, Δ/32, Δ/33 Τα χαρακτηριστικά αυτών των θέσεων περιλαμβάνουν επίσης τους σπόρους για σπορά.E Η έκταση του χαρακτηριστικού "Οικογενειακοί κήποι" περιλαμβάνεται στο τμήμα "Λοιπή γη" (H).Ι/15 Οι πετεινοί αναπαραγωγής για ωοτόκες όρνιθες δεν περιλαμβάνονται στον τίτλο "Ωοτόκες όρνιθες".Λ/3 Τα παιδιά του κατόχου που εκτελούν γεωργικές εργασίες στην εκμετάλλευση αντιμετωπίζονται πάντα ως οικογενειακό εργατικό δυναμικό. Ωστόσο, τα άλλα μέλη της οικογένειας του κατόχου που δεν διαμένουν στην εκμετάλλευση αλλά εκτελούν γεωργικές εργασίες εκεί αντιμετωπίζονται ως "εργατικό δυναμικό εκτός των μελών της οικογένειας" (Λ/4 έως Λ/6).η) ΠορτογαλίαΙ/14 Εδώ περιλαμβάνονται οι πετεινοί αναπαραγωγής για πουλερικά κρεατοπαραγωγής.θ) ΑυστρίαΛ/3 Τα άλλα μέλη της οικογένειας του κατόχου που εκτελούν γεωργικές εργασίες στην εκμετάλλευση αλλά δεν διαμένουν εκεί αντιμετωπίζονται ως "εργατικό δυναμικό εκτός των μελών της οικογένειας" (Λ/4 έως Λ/6).ι) ΦινλανδίαH/2 Εξαιρούνται οι μη παραγωγικές δασικές εκτάσεις και οι εκτάσεις που καλύπτονται από δασώδεις θάμνους.ια) ΣουηδίαH/2 Εξαιρούνται οι μη παραγωγικές δασικές εκτάσεις και οι εκτάσεις που καλύπτονται από δασώδεις θάμνους.ιβ) Ηνωμένο ΒασίλειοE Η έκταση του χαρακτηριστικού "Οικογενειακοί κήποι" περιλαμβάνεται στο τμήμα "Λοιπή γη" (H)."ΠΑΡΑΡΤΗΜΑ III"ITALIA&gt;ΘΕΣΗ ΠΙΝΑΚΑ&gt;"